title: Eugenie Clark

text: Opetustöiden ohella Clark kirjoitti edelleen kirjoja ja teki tutkimusmatkoja. Hän julkaisi vuonna 1969 kirjan "The Lady and the Sharks", joka käsitteli haiden ja muiden merieläimien käyttäytymistä ja fysiologiaa sekä hänen omia kokemuksiaan sukeltajana, biologina ja opettajana. Hän teki tutkimusmatkoja 20 maahan ja kirjoitti muun muassa 12 artikkelia National Geographiciin. Jukatanin niemimaalla Clark tutki tyttärensä Ayan, opiskelija Anita Georgen ja valokuvaaja David Doubiletin kanssa merenalaisia luolia, jossa tiikerihait ja muut avoimen veden hait lepäsivät pohjalla ja antoivat sukeltajien jopa koskettaa niitä. Aiemmin oltiin luultu, että näiden hailajien piti uida jatkuvasti, jotta vesi liikkuisi läpi kidusten. Clarkin ansiosta onnistuttiin myös tuntemaan vankiluikeron elämäntavat, ja hän teki Punaisellamerellä ja Akabanlahdella uraauurtavaa tutkimusta.


title: Eugenie Clark

text: Clark edisti myös Punaisenmeren ja Akabanlahden suojelutyötä. Hän omistautui Ras Muhammadin alueen suojelemiseen. Ras Muhammadissa on merkittäviä koralliriuttoja, ja Clarkin työn ansiosta vuonna 1983 perustettiin Egyptin ensimmäinen kansallispuisto, Ras Muhammadin kansallispuisto.


title: Eugenie Clark

text: Eläköitymisensä jälkeen Clark jatkoi sukelluksiaan. Hän piti pienen tauon, kun häneltä löydettiin vuonna 2004 keuhkosyöpä. Vuonna 2009 hän juhli 87-vuotissyntymäpäiväänsä pienessä sukelluslaitteessa 270 metrin syvyydessä Tahoejärvellä. Viimeisen sukelluksensa Clark teki kesäkuussa 2014, kun hän toi sukeltajaryhmän tutkimaan säppikaloja Salomonsaarille. Clark teki matkan aikana yhden 25 metriin suuntautuneen sukelluksen.


title: Eugenie Clark

text: Clark oli naimisissa viisi kertaa. Hän sai toisen miehensä Ilias Konstantinun kanssa neljä lasta. He erosivat vuonna 1967.


title: Eugenie Clark

text: Clark taisteli viimeiset vuotensa keuhkosyöpää vastaan. Hän kuoli taudin komplikaatiohin kotonaan Sarasotassa helmikuussa 2015.


title: Eugenie Clark

text: Clark oli aikansa johtavia meribiologeja. Hän oli erityisen tunnettu haiden ja trooppisten kalojen tutkijana. Hän johti yli 200 kenttätutkimusretkikuntaa Puhaisellemerelle, Akabanlahdelle, Karibialle, Meksikoon, Japaniin, Palaulle, Papua-Uuteen-Guineaan, Salomonsaarille, Thaimaahan ja Indonesiaan. Hän kirjoitti kolme kirjaa ja yli 175 artikkelia. Osa artikkeleista julkaistiin johtavissa vertaisarvioiduissa aikakauslehdeissä, kuten Sciencessä, ja osa oli populaaritieteellisiä artikekelita National Geographiciin. Clark nimesi useita kalalajeja, ja useita lajeja on nimetty hänen kunniakseen. Hän nimesi tyttärensä Nikin mukaan "Trichonotus nikii" -lajin. Clarkin mukaan nimettyjä lajeja ovat "Callogobius clarki", "Sticharium clarkae" ja "Enneapterygius clarkae". Lisäksi hän opetti 60 yhdysvaltalaisessa yliopistossa ja 19 muussa maassa.


title: Eugenie Clark

text: Clark onnistui todistamaan urallaan, että hait olivat paljon uskottua monipuolisempia eläimiä. Hän onnistui opettamaan haita painamaan kohdatta ja soittamaan kelloa ruokapalkkiota vastaan. Lisäksi hän todisti, että hait erottavat erilaisia muotoja ja värejä. Clark jopa väitti oppineensa tuntemaan tutkimushainsa yksilöinä. Clark puhui urallaan myös haiden puolesta ja niiden pahamaista mainetta vastaan. Hän sanoi, että Steven Spielbergin elokuva "Tappajahai" ja sen jatko-osat herättivät turhaan pelkoja haita kohtaa. Clark oli myös varhaisia tutkimuskäyttöön käytetyn laitesukelluksen kehittäjä. Hän teki urallaan satoja sukelluksia ja yli 70 syvänmeren sukellusta sukelluslaitteilla.


title: Eugenie Clark

text: Clark sai urastaan useita tunnustuksia. Hän sai 1975 Society of Woman Geographersin kultamitalin, 1982 John Stoneman Marine Environmental Awardin, 1986 The Explorers Clubin Lowell Thomas -palkinnon ja 1993 National Geographic Societyn Franklin L. Burr -palkinnon.


title: Jonder Martínez

text: Jonder Martínez Martínez (s. 22. heinäkuuta 1978 Mariel) on kuubalainen baseballpelaaja ja olympiavoittaja, joka pelaa syöttäjänä. Hän on voittanut urallaan kaksi mitalia, joista yksi on kultainen ja yksi hopeinen. Kultaa hän oli voittamassa Ateenassa 2004 ja hopeaa Pekingissä 2008.


title: Jonder Martínez

text: Seuratasolla Martínez pelaa La Habanassa.


title: Esbjörn Svensson

text: Esbjörn Svensson (s. 16. huhtikuuta 1964 Västerås Ruotsi – 14. kesäkuuta 2008 Solna) oli ruotsalainen jazzpianisti ja säveltäjä.


title: Esbjörn Svensson

text: Svensson perusti Magnus Öströmin ja Dan Berglundin kanssa Ruotsin kansainvälisesti tunnetuimman jazzyhtyeen Esbjörn Svensson Trio, myöhemmin E.S.T. Säveltäjänä ja improvisoijana Svensson oli tyylillisesti laaja-alainen, ja hänellä oli kyky vangita laajojen kuulijakuntien huomio. Svenssonia on hänen kuolemansa jälkeen verrattu muun muassa Jan Johanssoniin. Svensson sai musiikistaan useita palkintoja.


title: Esbjörn Svensson

text: 14. kesäkuuta 2008 Svensson vammautui vakavasti urheilusukelluksen yhteydessä sattuneessa onnettomuudessa Ingarön lähellä Tukholman saaristossa, ja hänet vietiin pelastushelikopterilla Karoliiniseen sairaalaan Solnaan, jossa hän myöhemmin kuoli.


title: Ingarö

text: Ingarö on saari Värmdön kunnassa Tukholman läänissä. Vuoteen 1952 saari muodosti pääaosan Ingarön kunnasta. Suurin taajama on Brunn.


title: Ingarö

text: Ingarön hautausmaalle on haudattu Ruotsin ensimmäinen lentäjä Carl Cederström. Toinen ingaröläislegenda oli trumpetisti Niklas "Semlan" Josefsson.


title: Albertinkatu

text: Albertinkatu () on vajaan kilometrin mittainen kaakkois-luoteissuuntainen katu Helsingissä Punavuoren ja Kampin kaupunginosissa.


title: Albertinkatu

text: Albertinkatu alkaa Punavuoresta Sepänkadulta. Kadun eteläosasta avautuu näkymä Tehtaanpuistoon. Uudenmaankadun risteyksestä pohjoiseen Albertinkatu sijaitsee Kampissa. Katu päättyy Lapinlahdenkadun risteykseen; kadun pohjoisosan varrella on kolmionmuotoinen pieni Lapinlahden puistikko. Albertinkadulta on yhteys Runeberginkadulle, Kampin keskukseen ja Kampin metroasemalle parisataametrisen Malminrinteen kautta. Kadun eteläpäässä Sepänkadun toisella puolella on Tehtaanpuisto, jonka poikki suunnilleen Albertinkadun kohdalla on jalankulkijoiden kulkuyhteys Tehtaankadun ja Laivurinkadun risteykseen ja sitä kautta Merisatamaan.


title: Albertinkatu

text: Albertinkatu on yksisuuntainen pohjoisesta etelään; poikkeuksena ensimmäisen ja viimeisen korttelin matkalta; eteläisin kappale katua eli Pursimiehenkadun ja Sepänkadun välinen jyrkkärinteinen osa on kaksisuuntainen, samoin pohjoisin katuosuus Eerikinkadusta pohjoiseen. Albertinkadun itäpuolinen rinnakkaiskatu eli Fredrikinkatu on yksisuuntainen lähes koko matkaltaan vastakkaiseen suuntaan eli etelästä pohjoiseen. Albertinkatu on sekä jalkakäytävien että ajoradan osalta asfalttipällysteinen. Edellä mainittu eteläisin osa kadusta on päällystetty nupukivin. Katu on valaistu ylösripustetuin valaisimin.


title: Albertinkatu

text: Kirjassa "Puhvelista Punatulkkuun Helsingin vanhoja kortteleita" kuvataan Albertinkatua: "Helsingin kaduista persoonallisimpia on Albertinkatu. Se alkaa Punavuoren sokkeloista, nousee kukoistukseen oopperan ohi kulkiessaan ja palaa taas entiseen tyyliinsä Kampin kulmilla." (Tässä oopperalla tarkoitetaan silloista oopperataloa eli Aleksanterin teatterin rakennusta). Albertinkatu oli mukana jo Johan Albrecht (Albert) Ehrenströmin ensimmäisessä asemakaavasuunnitelmassa vuodelta 1812, ja se on myös nimetty hänen mukaansa. Kadun varrella sijaitsi lukuisia pieniä osto- ja myyntiliikkeitä, jotka olivat päivisin kiinni ja avautuivat iltaisin. Toisen maailmansodan vuosina, kun pula vaatteista oli pahimmillaan, saattoi kadulla kulkea mies kauppaamassa yllään olevaa pikkutakkia ohikulkijoille. Pursimiehenkadun kulmaan kohosi vuonna 1893 punatiilinen rakennus, joka oli pitkään Tilhen korttelin ainoa kivitalo. Tiililinnassa sijaitsi työkoti, yömaja, vieraskoti eli huokea raittiushotelli matkustavaisille sekä työväen höyrykeittiö. Osoitteeseen Albertinkatu 40-42 valmistui Teknillisen korkeakoulun sähköteknillinen laboratorio vuonna 1925. Talosta lähetettiin Suomen ensimmäinen televisiolähetys 24. toukokuuta 1955. Kauppaneuvos Arthur Nymanin rakennuttama "Fredrikinlinna" Albertinkatu 46:ssa oli valmistuessaan Helsingin korkeimpia asuintaloja. Nymanin isä Karl Fredrik osti tontin vuonna 1879 6 060 markalla, (vuoden 2017 rahassa vajaa 30 000 euroa).


title: Albertinkatu

text: Albertinkatu 20:ssa sijainneessa vanhassa puutalossa toimi vuodesta 1957 jazzklubi Old House Jazz Club, jonka isäntänä toimi Pekka Mäyrämäki. Sen toiminta päättyi kun rakennus purettiin 1964.


title: Albertinkatu

text:
Albertinkadun vanhin rakennus on kivitalo vuodelta 1860 Kalevankadun risteyksessä osoitteessa Albertinkatu 31. Seuraavassa on mainittu Albertinkadun rakennukset etelästä pohjoiseen. Poikkikadut on mainittu kursiivilla.
Viidessä Albertinkadun risteyksessä on liikennevalot: Eerikinkatu, Kalevankatu, Lönnrotinkatu, Bulevardi ja Uudenmaankatu. Lisäksi Punavuorenkadun risteyksessä on pohjoispuolisen suojatien huomiovalot sekä kadun pohjoispään kiertoliittymässä raitiovaunuliikenteen risteysvalot.


title: Albertinkatu

text: Filosofi Esa Saarinen kirjoitti "kansallis-filosofiseksi puheenvuoroksi" luonnehditun teoksen "Erektio Albertinkadulla", jonka WSOY julkaisi vuonna 1988 (ISBN 951-0-15410-5). Albertinkadulla on myös omat kummituksensa. Tarinan mukaan kadulla vaeltavat kurtisaani Maria Jemina Salosen ja murhaaja Matti Haapojan aaveet.


title: Shawn Johnson

text: Shawn Johnson (s. 19. tammikuuta 1992 Des Moines, Iowa) on aktiiviuransa lopettanut yhdysvaltalainen telinevoimistelija, olympiavoittaja, maailmanmestari ja Pan-Amerikan kisojen kultamitalisti.


title: Shawn Johnson

text: Johnsonin ensimmäiset kansainväliset aikuisten arvokisat olivat vuoden 2007 Pan-Amerikan kisat Rio de Janeirossa, missä hän voitti kultaa joukkuekilpailusta, neliottelusta, nojapuilta ja puomilta, ja saavutti hopeaa permannolta. Samana vuonna MM-kisoissa Stuttgartissa hän oli mukana voittamassa Yhdysvaltain kautta aikain toista joukkuekilpailun kultaa ja saavutti lisäksi henkilökohtaiset kultamitalit moniottelusta ja permannolta. Puomilla Johnson sijoittui kahdeksanneksi, mutta nojapuilla hän jäi loppukilpailun ulkopuolelle. Pekingin kesäolympialaisissa Johnson voitti kultaa puomilta ja saavutti lisäksi hopeaa permannolta, neliottelusta ja joukkuekilpailusta. Pan-Amerikan kisoista hän voitti vuonna 2007 neljä kulta- ja yhden hopeamitalin, ja vuonna 2011 yhden kullan ja yhden hopean.


title: Shawn Johnson

text: Johnson lopetti kilpavoimistelijanuransa kesäkuussa 2012, 20-vuotiaana. Hän oli loukannut vasemman polvensa lasketellessaan vuonna 2010, eikä vamma parantunut sopivassa ajassa.


title: Shawn Johnson

text: Johnson on 145 senttimetriä pitkä ja painaa 41 kilogrammaa. Hänen valmentajinaan toimivat Liang Chow ja Liwen Zhuang.


title: Shawn Johnson

text: Johnson osallistui Yhdysvaltain "Dancing with the Stars" -televisiotanssikilpailuun vuonna 2009 aikojen nuorimpana kilpailijana ja tanssi itsensä voittajaksi.


title: Vicyohandri Odelín

text: Vicyohandri Odelín Sanamé (s. 26. heinäkuuta 1980 Guantánamo) on kuubalainen baseballpelaaja ja olympiavoittaja, joka pelaa syöttäjänä. Hän on voittanut urallaan kaksi olympiamitalia, joista toinen on kultainen ja toinen hopeinen. Kultaa hän oli voittamassa Ateenassa 2004 ja hopeaa Pekingissä 2008. Odelín oli mukana myös Kuuban hopeaa voittaneessa joukkueessa World Baseball Classic -turnauksessa 2006.


title: Vicyohandri Odelín

text: Seuratasolla Odelín edustaa Camagüeyta.


title: Osmo Huhti

text: Osmo Huhti (19. toukokuuta 1921 Tampere – 1. syyskuuta 1980) oli suomalainen jääkiekkoilija. Hän pelasi koko uransa, 11 kautta ja 73 ottelua, Tampereen Ilveksessä.


title: Osmo Huhti

text: Huhti oli 1940-luvun Ilveksen kantavia voimia. Hän pelasi Aarne Honkavaaran laitahyökkääjänä ns. H-ketjussa, jonka kolmantena lenkkinä toimi ensin Kalle Havulinna ja sitten Yrjö Hakala. Ketjun työnjaossa Huhdin rooli oli yksinkertaistettuna pitää vastustajat poissa pelinrakentaja Havulinnan ja maalintekijä Honkavaaran kimpusta; tästä huolimatta hän oli Ilveksen paras pistemies kausilla 1940–1941 ja 1944–1945. Kaikkiaan Huhti teki SM-sarjassa 95 maalia ja antoi 26 syöttöä. Hän saavutti urallaan kolme SM-pronssia, kaksi hopeaa ja kuusi Suomen mestaruutta.


title: August Fabritius

text: August Johan Fabritius (8. kesäkuuta 1844 Viipuri – 12. lokakuuta 1915 Helsinki) oli suomalainen rautatievirkamies ja ruotsinkielisen pikakirjoitusjärjestelmän kehittäjä.


title: August Fabritius

text: Fabritius kävi Haminan kadettikoulun ja palveli Hämeenlinnan ruotupataljoonassa vuoteen 1868, jolloin sai eron palveluksesta. Hän siirtyi Valtionrautateiden palvelukseen, ja teki nousujohtoisen uran kanslia-apulaisesta rautatiehallituksen tilastokonttorin johtajaksi.


title: August Fabritius

text: Fabritius oli aktiivinen myös pikakirjoituksen alalla. Hän toimi valtiopäivillä ruotsin kielen pikakirjoittajana vuodesta 1863 aina yksikamarisen eduskunnan tuloon 1906 asti.


title: August Fabritius

text: Fabritius perusti "Tidning för stenografi" -lehden yhdessä J. E. Svanin kanssa vuonna 1871 ja oli lehden toimittajana vuoteen 1894 asti. Hän oli myös perustamassa Suomen Pikakirjoittajayhdistystä ja toimi yhdistyksen varapuheenjohtajana kaikkiaan 12 vuotta.


title: August Fabritius

text: J. E. Svanin kuoltua vuonna 1883 Fabritius otti tehtäväkseen ruotsinkielisen pikakirjoitusjärjestelmän kehittämisen ja Svanin tekemän oppikirjan uuden painoksen toimittamisen. Hän toimi myös pikakirjoituksen opettajana.


title: Jc

text: Jc tarkoittaa seuraavia:


title: Oksana Rahmatulina

text: Oksana Jevgenjevna Rahmatulina (, s. 7. joulukuuta 1976 Alma-Ata, Kazahstanin SNT, Neuvostoliitto) on venäläinen koripalloilija, joka edustaa Venäjän pääsarjassa pelaavaa jekaterinburgilaista UGMK:ta.


title: Oksana Rahmatulina

text: Aikaisemmin Rahmatulina on edustanut urallaan SKA Samaraa (1994–1998), Moskovan TsSKA:ta (1998/1999), samaralaista VBM-SGAU:ta (2001–2004) ja Moskovan Dynamoa (2004–2007). Seurajoukkueurallaan hän on voittanut Venäjän mestaruuden vuonna 2004 ja Euroopan cupin vuonna 2007 ja maailmancupin vuonna 2003.


title: Oksana Rahmatulina

text: Venäjän maajoukkueessa Rahmatulina esiintyi ensimmäisen kerran vuonna 1998. Maajoukkueurallaan hän on voittanut Euroopan mestaruuden vuosina 2003 ja 2007, MM-hopeaa vuosina 2002 ja 2006 sekä EM-hopeaa 2005. Olympialaisissa hän on saavuttanut pronssia sekä 2004 Ateenasta että 2008 Pekingistä.


title: Oksana Rahmatulina

text: Rahmatulina on 180 senttimetriä pitkä ja painaa 63 kilogrammaa.


title: NFPA 704

text: NFPA 704 (”"fire diamond"”, suoraan suomennettuna ”tulitimantti”) on Yhdysvaltain pelastusviranomaisten standardisoima kemikaaliastioiden merkintätapa, jonka tarkoituksena on nopeasti ja yksinkertaisesti kertoa pelastusviranomaisille hätätilanteiden sattuessa kemikaalien mahdollisesta reaktiivisuudesta ja vaarallisuudesta. Näin voidaan helposti määrittää mahdollisesti syntyneen vaaratilanteen aiheuttamat riskit, ympäristön evakuointitarve ja mahdollisesti tarvittava pelastuskalusto ja suojaimet (hengityssuojaimet tms.).


title: NFPA 704

text: NFPA 704 eli ”tulitimantti” on neljään eriväriseen neliöön jaettu neliömäinen symboli, jonka kukin väri symboloi kemikaalin tiettyjä ominaisuuksia. Kunkin neliön sisällä on numero 0-4, 0:n tarkoittaessa lähes vaaratonta tai vaaratonta ja 4:n tarkoittaessa erittäin vaarallista tai voimakkaasti reaktiivista.


title: NFPA 704

text: Symbolin alimmassa neliössä ovat merkittynä kemikaalien mahdolliset erityisominaisuudet jotka eivät tule ilmi symbolin muista osista. Jos tällaisia erityisominaisuuksia ei ole, valkoinen ruutu jätetään tyhjäksi.


title: Jeremy (hahmo)

text: Jeremy Belpois on yksi ranskalaisen Code Lyoko -animaatiosarjan päähenkilöistä. Jeremy on tietokonenörtti. Hänen kouluhuoneensa pöytä on tietokoneiden vallassa. Hän on hyvä koulussa kaikissa aineissa liikuntaa lukuun ottamatta. Jeremyllä on vaaleat hiukset, ja hän pitää yllään sinistä, korkeakauluksista paitaa ja maantien värisiä housua. Hänen päässään on pyöreät silmälasit, jotka korostavat hänen älyään.


title: Jeremy (hahmo)

text: Jeremyn perheestä ei tiedetä paljoa. Ainoastaan hänen isänsä Michael ja serkkunsa Patrick ovat vilahtaneet ruudussa.


title: Jeremy (hahmo)

text: Jeremy on ollut ihastunut Aelitaan siitä asti kun Aelita saatiin maan päälle. Tämä tapahtui jaksossa Koodi:maa.


title: Jeremy (hahmo)

text: Jeremy löytää koulunsa läheisestä tehtaasta supertietokoneen ja ihmisille tarkoitetun skannerin. Hän kertoo tehtaasta Ulrichille ja he yrittävät testata skanneria Oddin koiralla Kiwillä ja Odd meneekin itse Lyokoon. Jeremy löytää supertietokoneelta pahan ohjelman, X.A.N.A:n, jolla on oma tahto. Pian Jeremy keksii, miten hän saa lähetettyä muut skannereilla virtuaaliseen maailmaan, Lyokoon. Siellä muut tapaavat Aelitan, joka on elänyt melkein koko elämänsä Lyokossa. X.A.N.A voi hyökätä maahan aktivoimalla tornin, ja hyökkäyksen voi peruuttaa deaktivoimalla tornin, johon vain Aelita pystyy. Lisäksi Jeremy voi laittaa aikahypyn, joka korjaa X.A.N.A:n hyökkäyksen virheet. Odd, Yumi ja Ulrich suojelevat Aelitaa aina tornin aktivoituessa.


title: Jeremy (hahmo)

text: Jeremy on ainoa, joka osaa käyttää supertietokonetta Aelitan lisäksi, mutta voi materialisoida muut vain jos on dematerialisoitunut, mikä tapahtuu myöhemmissä jaksoissa. Hän on siis ainut, joka voi lähettää muut Lyokoon ja asettaa aikahypyn (myöhemmin paluu menneisyyteen). Hän on siis periaatteessa ryhmän toiseksi tärkein henkilö.


title: Jd

text: Jd tarkoittaa seuraavia:


title: Jd

text: Jd on seuraavan henkilön nimi:


title: Jg

text: Jg tarkoittaa seuraavia:


title: Jh

text: Jh tarkoittaa seuraavia:


title: Ainārs Kovals

text: Ainārs Kovals (s. 21. marraskuuta 1981 Riika) on latvialainen keihäänheittäjä, lajin olympiamitalisti.


title: Ainārs Kovals

text: Kovals sijoittui seitsemänneksi Helsingin MM-kilpailuissa 2005 tuloksella 77,61. Viikkoa myöhemmin hän voitti kultaa Izmirin universiadeissa heitettyään 80,67. Vuonna 2006 hän sijoittui viidenneksi sekä Göteborgin EM-kilpailuissa että .


title: Ainārs Kovals

text: Kovals putosi karsinnassa Osakan MM-kilpailuissa 2007. Bangkokin universiadeissa hän sai samana vuonna pronssia tuloksella 82,23. Pekingin olympialaisissa 2008 Kovals saavutti Andreas Thorkildsenin jälkeen hopeaa heitettyään viimeisellä kierroksella ennätyksensä 86,64. Ennen viimeistä heittoa hän oli kuudennella sijalla. Kovals paransi loppukilpailussa kauden parasta tulostaan yli kuusi metriä.


title: Ainārs Kovals

text: Kovals sijoittui kuudenneksi. Seuraavana vuonna hän oli seitsemäs sekä Berliinin MM-kilpailuissa että . Barcelonan EM-kilpailuissa 2010 hän sijoittui kuudenneksi. Hän karsiutui 2012 loppukilpailusta sekä Helsingin EM-kilpailuissa että Lontoon olympialaisissa..


title: Radioinsinööriseura

text: Radioinsinööriseura r.y oli Elektroniikkainsinöörien seuran edeltäjä ja se perustettiin 20. maaliskuuta 1926 aluksi harrastuspiirinä ja rekisteröitiin 16. maaliskuuta 1929. Perustajat ja alkuvaiheen jäsenet tulivat lähinnä puolustusvoimien radiotoiminnan, yleisradiotoiminnan, korkeakoulun ja valtionhallinnon piiristä.


title: Radioinsinööriseura

text: Oy Suomen Yleisradio - Finlands Rundradio Ab muodostettiin ja aloitti toimintansa 29. kesäkuuta 1926. Seura oli siis jo silloin varsin hyvin mukana tekniikan kehityksessä.


title: Radioinsinööriseura

text: 3. joulukuuta 1964 seura muutti nimensä Elektroniikkainsinöörien seuraksi, kun elektroniikan sovelluksia oli alettu käyttää yhä laajemmin yhteiskunnassa.


title: Hilter am Teutoburger Wald

text: Hilter am Teutoburger Wald on kunta Osnabrückin piirikunnassa, Ala-Saksin osavaltiossa, Saksassa. Asukkaita Hilter am Teutoburger Waldissa oli 31. joulukuuta 2008 10 222 ja väestötiheys oli 194 as./km². Kunnan pinta-ala on 52,6 neliökilometriä. Hilter am Teutoburger Waldin pormestari on Wilhelm Wellinghaus.


title: Hilter am Teutoburger Wald

text: Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 13 paikkaa 25:stä Hilter am Teutoburger Waldin kunnanvaltuustossa. SPD sai kahdeksan paikkaa. Yhden paikan kukin saivat puolueet Vihreät, FDP sekä UWG Hilter. Seuraavat vaalit pidetään vuonna 2011.


title: Hilter am Teutoburger Wald

text: Kunta sijaitsee teiden Bundesstraße 68 (Osnabrück–Bielefeld) ja Bundesautobahn 33 (A33) (Osnabrück–Paderborn) varrella. Myös tiet Landesstraße 95 (Oesede–Melle) ja Landesstraße 97 (Hilter–Bad Iburg) kulkevat kunnan alueella.


title: Hilter am Teutoburger Wald

text: Ensimmäinen maininta Borglohista (nykyisin osa kuntaa) on jo vuodelta 1068, ja vuonna 1968 vietettiin Borglohin 900-vuotisjuhlaa. Hilter puolestaan mainitaan ensimmäistä kertaa vuonna 1144. Nykyinen Hilter am Teutoburger Waldin kunta muodostui 1. heinäkuuta 1972, kun kunnat Borgloh, Hankenberge ja Hilter yhdistyivät. 1. heinäkuuta 1970 olivat kunnat Allendorf, Borgloh-Wellendorf, Ebbendorf, Eppendorf ja Uphöfen liittyneet Borglohiin.


title: Hilter am Teutoburger Wald

text: Kunta sijaitsee Teutoburgin metsän länsiosassa. Hilter am Teutoburger Waldin korkein kohta on kunnan kaakkoisosassa sijaitseva 262 metriä korkea Hohnangel. Itä-länsisuunnassa kunta on noin yhdeksän kilometriä leveä ja pohjois-eteläsuunnassa noin 11 kilometriä pitkä.


title: Hilter am Teutoburger Wald

text: Hilter am Teutoburger Waldin naapurikunnat- ja kaupungit ovat Georgsmarienhütte ja Bissendorf pohjoisessa, Melle idässä, Dissen, Bad Rothenfelde ja Bad Laer etelässä sekä Bad Iburg lännessä.


title: Hilter am Teutoburger Wald

text: Hilter am Teutoburger Waldin osat () ja niiden väkiluvut:


title: Seitsemän pyhimyksen kappeli

text: Seitsemän pyhimyksen kappeli () on Le Vieux-Marchéssa sijaitseva pieni, ristinmuotoinen pyhiinvaelluskappeli. Se on rakennettu vuosien 1704 ja 1714 välillä Plouaret'n lähelle, Côtes-d'Armorin departementtiin Bretagneen. "Seitsemän pyhimystä" on alueelle tyypillinen nimi, jonka mukaan on nimetty alueen dolmenit, menhirit ja lähteet.


title: Seitsemän pyhimyksen kappeli

text: Kappeli on rakennettu Allée couverten raunioista. Kappelin megaliittirakennelma oli alun perin krypta oikean poikkilaivan alueella, se sijaitsi noin kuusi askelmaa korkeammalla. Dolmenin peitelevyt muodostavat lattian. Alempi alue on yli viisi metriä pitkä ja noin kaksi metriä leveä ja sen korkeus vaihtelee 1,5 ja 1,9 metrin välillä.


title: Seitsemän pyhimyksen kappeli

text: Sanotaan, että seitsemän patsasta, jotka nykyään sijaitsevat alttarilla, olisi löydetty dolmenin kaivauksien yhteydessä. Kappelin kerrotaan saaneen nimensä Ephesuksen seitsemän marttyyrin mukaan.


title: Kosovon perustuslaki

text: Kosovon perustuslaki tuli voimaan 15. kesäkuuta 2008. Tätä ennen Kosovossa oli voimassa Yhdistyneiden kansakuntien turvallisuusneuvoston päätöslauselmaan numero 1244 perustuva väliaikainen perustuslaki, joka voimaansaatettiin vuonna 2001. Serbian hallitus ei tunnusta perustuslakia, vaan katsoo Kosovon olevan osa Serbiaa.


title: Kosovon perustuslaki

text: Perustuslaista julkaistiin alustava versio huhtikuussa 2008. Esitys perustuu pitkälti presidentti Ahtisaaren laatimaan ns. Ahtisaaren suunnitelmaan, joka takasi vähemmistöryhmille erityisoikeuksia ja turvallisemman ympäristön kaikille Kosovon asukkaille.


title: Kosovon perustuslaki

text: Kosovon perustuslaki ratifioitiin 9. huhtikuuta 2008 ja se tuli voimaan kesäkuussa 2008. Kosovossa on kuitenkin edelleen toiminnassa YK:n UNMIK-operaatio. Uutta perustuslakia ei sovelleta Kosovon sisällä olevilla serbien asuttamilla alueilla.


title: Yrjönkadun uimahalli

text: Yrjönkadun uimahalli on Suomen ensimmäinen ja vanhin julkinen uimahalli. Halli otettiin käyttöön 4. kesäkuuta 1928 ja kesti kauan, ennen kuin Suomeen avattiin toinen julkinen uimahalli. Yrjönkadun halli sijaitsee Helsingissä osoitteessa Yrjönkatu 21b, ja sen omistaa Helsingin kaupunki.


title: Yrjönkadun uimahalli

text: Uimahallirakennus on arkkitehti Väinö Vähäkallion suunnittelema ja tyyliltään 1920-luvun klassismia. Hallin esikuvana oli varsinkin Tukholman Centralbadet. Se oli alun perin yksityisomistuksessa, mutta siirtyi SVUL:lle 1954 ja Helsingin kaupungille 1967. Halli entisöitiin vuosina 1997–1999.


title: Yrjönkadun uimahalli

text: Yrjönkadun uimahallin ensimmäisessä kerroksessa on 25 × 10 metrin allas, kaksi saunaa ja pukukaapit altaan reunoilla. Toisessa kerroksessa on lepohyttejä, saunoja ja kahvilapalvelut. Halliin myydään erikseen ensimmäiseen kerrokseen sekä molempiin kerroksiin oikeuttavia lippuja. Hallissa on perinteisesti uitu alasti, mutta uima-asun käyttö on ollut sallittua vuodesta 2001. Miehillä ja naisilla on omat uintivuoronsa. Maaliskuussa 2012 Yrjönkadun uimahalli ilmoitti vaihtavansa alkuperäisen vuodelta 1928 peräisin olevan puukiukaansa uuteen vähentääkseen Forumin kiinteistöjen savuhaittoja. Uusi puukiuas otettiin käyttöön elokuussa 2013. Se on 2,8 metriä korkea ja sen arvioidaan olevan yksi Suomen suurimpia puukiukaita.


title: Yrjönkadun uimahalli

text: Britannian yleisradioyhtiö BBC sijoitti vuonna 2015 Yrjönkadun uimahallin maailman kauneimpien uimahallien listalle.


title: Sandra Izbașa

text: Sandra Raluca Izbașa (s. 18. kesäkuuta 1990 Bukarest) on romanialainen telinevoimistelija, olympiavoittaja ja Euroopan mestari.


title: Sandra Izbașa

text: Izbașa aloitti voimistelu-uransa vuonna 1994. Ensimmäisissä aikuisten arvokilpailuissaan 2006 EM-kisoissa Volosissa Izbașa osallistui kaikkiin lajeihin. Hän saavutti kultaa permannolta, hopeaa moniottelusta ja joukkuekilpailusta sekä pronssia puomilta. Hypyssä hänen sijoituksensa oli seitsemäs. Ainoastaan nojapuilla hän ei selviytynyt loppukilpailuun. Samana vuonna Izbașa saavutti maailmancupin kilpailun voiton permannolla Glasgow’ssa ja oli puomilla kolmas. Lyonin maailmancupissa hän sijoittui permannolla hopealle, puomilla pronssille ja oli nojapuilla kuudes. Vuoden lopulla Århusin MM-kisoissa Izbașa saavutti hopeaa puomilta ja pronssia moniottelusta. Permannolla hän sijoittui kuudenneksi ja hypyssä kahdeksanneksi. Lisäksi hän oli mukana neljänneksi sijoittuneessa Romanian joukkuekilpailun joukkueessa.


title: Sandra Izbașa

text: Vuonna 2007 Pariisin maailmancup-kilpailussa Izbașa sijoittui pronssille permannolla ja oli puomilla viides sekä hypyssä kuudes. Amsterdamin EM-kisoissa hän saavutti hopeaa puomilta ja moniottelusta, ja sijoittui kahdeksanneksi hypyssä. Permannolla hän selviytyi parhaalla pistemäärällä loppukilpailuun, mutta jätti finaalin väliin loukattuaan jalkansa hetkeä aikaisemmin puomilla, minkä johdosta myös permantokilpailun sijoitukseksi jäi kahdeksas sija. Nojapuilla hän jäi loppukilpailun ulkopuolelle 14. sijallaan. Stuttgartin MM-kisoissa hän oli mukana voittamassa joukkuekilpailun pronssia, mutta jäi ilman henkilökohtaisia mitaleita. Ainoastaan permannolla ja moniottelussa hän selviytyy loppukilpailuihin, sijoituksinaan kahdeksas ja yhdeksäs. Seuraavana vuonna Clermontin EM-kisoissa Izbașa voitti kultaa permannolta ja joukkuekilpailusta, ja saavutti lisäksi hopeaa puomilta. Cottbusissa käydyssä maailmancupin kisassa hän voitti kultaa permannolta ja pronssia puomilta. Elokuussa 2008 Pekingin olympialaisissa Izbașa voitti kultaa permannolta ja saavutti joukkuekilpailun pronssia. Henkilökohtaisessa moniottelussa hänen sijoituksensa oli kahdeksas. Berliinissä 2011 Izbașa voitti hypyssä ja permannolla Euroopan mestaruuden.


title: Sandra Izbașa

text: Izbașa kilpaili heinä-elokuussa 2012 toisissa olympialaisissaan. Hän voitti Lontoon kisoissa kaksi mitalia, hypyn kultaa ja joukkuekilpailun pronssia. Aiemmin samana vuonna hän voitti niin ikään kaksi mitalia Brysselin EM-kilpailuissa, kultaa hypystä ja joukkuekilpailusta.


title: Sandra Izbașa

text: Izbașa on 163 senttimetriä pitkä ja painaa kilpailumitoissa 48-49 kilogrammaa. Hänen pääasiallisena valmentajanaan toimii Nicolae Forminte. Seuratasolla hän edustaa Steaua Bukarestia.


title: The Day That Never Comes

text: The Day That Never Comes on Yhdysvaltalaisen metallimusiikkia soittavan Metallican 21. elokuuta 2008 julkaistu single. Se on yhtyeen neljäskymmenes singlejulkaisu ja ensimmäinen single yhtyeen "Death Magnetic" -albumilta. Kappale on kestoltaan 7 minuuttia ja 56 sekuntia. Kappaleen sävellykseen ovat osallistuneet kaikki yhtyeen jäsenet.


title: The Day That Never Comes

text: Kappale alkaa ilman säröä sähkökitaralla näppäillen, jonka jälkeen alkaa kitaralla säestetty laulu. Keskivaiheilla tempo kasvaa ja kitarat soivat harmoniassa keskenään ja tämän jälkeen tulee pitkä, Hammettin soittama soolo. Kyseisessä kappaleessa myös James Hetfield soittaa kitaraansa ns. "ylös-alas" -näppäilytyylillä.


title: Amalgam Comics

text: Amalgam Comics oli Marvel Comicsin ja DC Comicsin yhdessä omistama sarjakuvakustantamo. Kustantamo loi eräänlaisia parodioita Marvelin ja DC:n hahmoista sillä Amalgamin hahmot olivat nimeä myöten yhdistelmiä em. kustantamoiden hahmoista.


title: Amalgam Comics

text: Amalgam Comicsin henkilöt olivat yhdistelmiä Marvelin ja DC:n henkilöistä ja heillä oli yleensä samat voimat kuin alkuperäisilläkin.


title: Taitouinti kesäolympialaisissa 2008

text: Pekingin kesäolympialaisten 2008 taitouintikilpailut järjestettiin 18. - 23. elokuuta Pekingin kansallisessa vesiurheilukeskuksessa.


title: Luettelo Amalgam Comicsin henkilöistä

text: Tämä on luettelo amerikkalaisen sarjakuvakustantamo Amalgam Comicsin luomista kuvitteellisista henkilöistä. Huom. Luettelo on keskeneräinen.


title: Maahockey kesäolympialaisissa 2008

text: Vuoden 2008 kesäolympialaisten maahockey järjestettiin 10. elokuuta – 23. elokuuta 2008 Pekingissä. Kultaa voittivat miesten sarjasta Saksa ja naisten sarjasta Alankomaat.


title: Katherine Mudge

text: Katherine Gwen Mudge (16. elokuuta 1881 Dolgellau – 1975 Stratton) oli brittiläinen jousiampuja, joka osallistui Lontoon olympialaisissa vuonna 1908 kansalliselle kierrokselle. Mudge oli 17:s pistein 465, kun kilpailun voittaja Sybil Newall sai 688 pistettä.


title: Adolphe Boucard

text: Adolphe Boucard (1839 – 15. maaliskuuta 1905 Hampstead, Englanti) oli ranskalainen lintutieteilijä.


title: Adolphe Boucard

text: Boucard keräili lintuja Meksikossa ja Keski-Amerikassa. Hän keskittyi kolibrien keräämiseen ja julkaisi vuosina 1891-1895 "The Hummingbird" julkaisua. Hän vietti viimeiset elinvuotensa Englannissa Isle of Wightilla ja kuoli poikansa kotona Hampsteadissa.


title: Adolphe Boucard

text: Hänen kunniakseen nimesi Philip Lutley Sclater huilutinamin ("Crypturellus boucardi") vuonna 1859 ja Étienne Mulsant mangrovetimanttikolibrin ("Amazilia boucardi") vuonna 1877.


title: Adolphe Boucard

text: Boucard nimesi muun muassa laavajunkon ("Junco vulcani") vuonna 1878.


title: Tiergärtnertor

text: Tiergärtnertor () on 1200-luvulla rakennettu, nelikulmainen porttitorni ja Nürnbergin vanhankaupungin kaupunginportti. Torni on nykyään suosittu turistikohde. Aukiolta lähtee neljä kujaa alas kukkulalta. Alue on ympäröity puusta ja hiekkakivestä tehdyillä taloilla, näihin kuuluvat muun muassa Albrecht Dürerin talo ja Pilatushaus. Se sijaitsee Nürnbergin linnasta etelään. Se kuuluu Nürnbergin historialliseen mailiin.


title: Tiergärtnertor

text: Tiergärtnertorin pystytettiin 1200-luvun jälkimmäisellä puoliskolla. Kulkuvälineiden kasvaessa isommiksi, se jäi ajanmyötä liian pieneksi. Portti muurattiin umpeen vuonna 1545 ja lähelle rakennettiin uusi, isompi portti. Portti sai nimensä vallihaudan lähellä sijainneen linnankreivin riista-aitauksen mukaan. Germanisches Nationalmuseum käytti tornia ensimmäisenä näyttelypaikkanaan vuonna 1852.


title: Carrollin piirikunta (Ohio)

text: Carrollin piirikunta on piirikunta Ohiossa, Yhdysvalloissa, joka on nimetty Charles Carrollin, itsenäisyysjulistuksen allekirjoittajan mukaan. Sen hallintokeskus ja suurin kylä on Carrolton.


title: Carrollin piirikunta (Ohio)

text: Carrollin naapuripiirikuntia ovat Columbiana koillisessa, Jefferson kaakossa, Harrison etelässä ja Tuscarawas lounaassa.


title: Carrollin piirikunta (Ohio)

text: Piirikunnassa oli vuoden 2010 väestönlaskennassa 28 836 ihmistä. Etniset ryhmät jakautuvat valkoisiin, joita on 97,8%, mustiin (0,6%), alkuperäisamerikkalaisiin (0,3%) ja aasialaisiin (0,2%).


title: Carrollin piirikunta (Ohio)

text: Kotitalouden mediaanitulo on 43 323 dollaria ja köyhyysrajan alapuolella oli 13,9% väestöstä vuosina 2007–2011.


title: White Whale

text: White Whale on suomalaisen Hi-Lo & In Between -yhtyeen studioalbumi. Albumi julkaistiin 20. elokuuta 2008.


title: The Best of The Animals

text: The Best of The Animals on The Animals -yhtyeen vuonna 2000 julkaistu kokoelma-albumi.


title: Andrea Minguzzi

text: Andrea Minguzzi (s. 1. helmikuuta 1982) on italialainen kreikkalais-roomalaisen tyylin painija 84 kilogramman painoluokassa.


title: Andrea Minguzzi

text: Minguzzin uran suurin saavutus on olympiavoitto 2008 Pekingin olympialaisissa, missä hän voitti loppuottelussa unkarilaisen Zoltán Fodorin. Pekingissä Minguzzin välierävoitto Ruotsin Ara Abrahamianista aiheutti suurta keskustelua ja protestointia tuomaritoimintaa kohtaan. Aikaisemmin Minguzzi on saavuttanut urallaan kaksi arvokisamitallia, EM-pronssia sekä 2007 Sofiasta että 2008 Tampereelta.


title: Andrea Minguzzi

text: Ammatiltaan Minguzzi on poliisi. Hänen valmentajanaan toimii Marco Papacci.


title: Sliema Wanderers FC

text: Sliema Wanderers FC on maltalainen jalkapalloseura Slieman kaupungista. Se perustettiin vuonna 1909. Joukkue pelaa maan korkeimmalla sarjatasolla Maltan Valioliigassa. Se on maan menestynein joukkue 26 liigamestaruudellaan ja 19 Maltan Cupin voitolla.


title: Sliema Wanderers FC

text:
1919/20, 1922/23, 1923/24, 1925/26, 1929/30, 1932/33, 1933/34, 1935/36, 1937/38, 1938/39, 1939/40, 1948/49, 1953/54, 1955/56, 1956/57, 1963/64, 1964/65, 1965/66, 1970/71, 1971/72, 1975/76, 1988/89, 1995/96, 2002/03, 2003/04, 2004/05
1935, 1936, 1937, 1940, 1946, 1948, 1951, 1952, 1956, 1959, 1963, 1965, 1968, 1969, 1974, 1979, 1990, 2000, 2004
1983/84
1996, 2000
1999, 2001, 2002
1990/91, 2001/02, 2003/04
1923/24, 1924/25, 1933/34, 1934/35, 1937/38, 1938/39, 1945/46, 1955/56, 1956/57, 1959/60, 1966/67
1949/50, 1950/51, 1953/54, 1954/55, 1955/56, 1956/57, 1957/58, 1958/59, 1959/60, 1965/66
1917/18, 1919/20, 1923/24, 1925/26
1966/67, 1967/68, 1970/71
1964/65, 1969/70, 1971/72, 1973/74, 1981/82
1964/65, 1974/75
1931/32
1972/73, 1979/80
1982, 1987, 1990, 2004, 2005
1936/37, 1948/49
1955/56, 1957/58
1923/24
1965/66, 1969/70, 1978/79, 1984/85
1954/55


title: Nancy Jebet Langat

text: Nancy Jebet Langat (sukunimi esiintyy myös muodossa Lagat, s. 22. elokuuta 1981 Eldoret) on kenialainen yleisurheilija, 1 500 metrin olympiavoittaja.


title: Nancy Jebet Langat

text: Langat saavutti junioreiden MM-kilpailujen 800 metrillä pronssia Sydneyssä 1996 ja hopeaa Annecyssä 1998 ajalla 2.05,43. Marrakechin maastojuoksun MM-kilpailuissa hän sijoittui samana vuonna lyhyellä matkalla 38:nneksi. Vuonna 2000 Langat voitti 800 metrin junioreiden maailmanmestaruuden Santiago de Chilessä ajalla 2.01,51.


title: Nancy Jebet Langat

text: Langat voitti vuonna 2004 Brazzavillessä Afrikan mestaruuden 1 500 metrillä, mutta karsiutui Ateenan olympialaisissa saman matkan välierissä. Seuraavana vuonna hän oli maastojuoksun MM-kilpailuissa Saint-Étiennessä lyhyellä matkalla kahdeksas. Helsingin MM-kilpailuissa hän jäi 1 500 metrillä alkueriin.


title: Nancy Jebet Langat

text: Langat voitti Pekingissä 2008 olympiakultaa 1 500 metrillä tuolloisella ennätyksellään 4.00,23. Hän aloitti ratkaisevan loppukirin 250 metriä ennen maalia jättäen kilpailua johtaneen Maryam Yusuf Jamalin taakseen. Berliinin MM-kilpailuissa 2009 hän karsiutui 1 500 metrin välieräjuoksussa. Myöhemmin samana syksynä hän voitti 1 500 metriä ajalla 4.13,63.


title: Nancy Jebet Langat

text: Langat voitti Nairobissa 2010 Afrikan-mestaruuden 1 500 metrillä ajalla 4.10,43. Delhin Kansainyhteisön kisoissa hän voitti kultaa sekä 800 että 1 500 metrillä. Seuraavan vuoden Daegun MM-kilpailuissa hän karsiutui 1 500 metrin välierissä.


title: Nancy Jebet Langat

text: Hän juoksi 2010 ennätyksensä 800 metrillä Eugenessa ajalla 1.57,75 ja 1 500 metrillä Lausannessa ajalla 4.00,13.


title: Étienne Mulsant

text: Martial Étienne Mulsant (2. maaliskuuta 1797-4. marraskuuta 1880) oli ranskalainen hyönteistieteilijä ja lintutieteilijä.


title: Étienne Mulsant

text: Mulsant oli Saint-Jean-la-Bussièren pormestari vuodesta 1817 alkaen ja rauhantuomari vuodesta 1827 lähtien. Hän muutti Lyoniin 1830, jossa hän sai apulaiskirjastonhoitajan viran vuonna 1839. Vuosina 1843-1873 hän toimi luonnontieteiden professorina.


title: Étienne Mulsant

text: 1840 hän julkaisi yhdessä useiden muiden hyönteistieteilijöiden kanssa teoksen "Histoire naturelle des Coléoptères de France". Yhdessä Jean Baptist Édouard Verreauxin (1810-1868) kanssa hän kirjoitti teoksen "Histoire naturelle des punaises de France" vuosina 1865-1879. Hän julkaisi myös koulukirjoja eläintieteestä ja maantieteestä. Hän oli vuosien ajan "la Société linnéenne de Lyon"in puheenjohtaja.


title: Étienne Mulsant

text: Mulsant julkaisi useita tutkimuksia linnuista. Vuonna 1868 hän kirjoitti teoksen "Lettres à Julie sur l'ornithologie". Jules Bourcier nimesi piikkitöpökolibrin ("Chaetocercus mulsanti") hänen kunniakseen vuonna 1842. Mulsant nimesi muun muassa mangrovetimanttikolibrin ("Amazilia boucardi").


title: Étienne Mulsant

text: Vuosina 1874-1877 Mulsant julkaisi laajan 4-osaisen teoksen "Histoire Naturelle des Oiseaux-Mouches, ou Colibris constituant la famille des Trochilïdes". Teos on kuvitettu 120:llä suurikokoisella käsin väritetyllä litografialla.


title: Aurinko ja tuuli

text: Aurinko ja tuuli on Mattijuhani Koposen ja Upi Sorvalin luonnonsuojelu-aiheinen studioalbumi, joka julkaistiin alun perin vuonna 1980. Rocket Records julkaisi levystä ensimmäisen CD-version 6. elokuuta 2008.


title: Aurinko ja tuuli

text: Kaikki kappaleet säveltänyt ja sovittanut Upi Sorvali sekä sanoittanut Mattijuhani Koponen.


title: Porras (hallintopitäjä)

text: Porras (), aiemmalta nimeltään 1500-luvun alkuvuosikymmeniin asti Loimo, oli suomalainen Ruotsin vallan ajan hallintopitäjä, joka sijaitsi Hämeessä. Nimi Porras johtuu nykyisen Tammelan Portaan kylästä, joka oli pitäjän keskuspaikkana 1530-luvulta alkaen.


title: Porras (hallintopitäjä)

text: Hallintopitäjät perustettiin Hämeeseen aivan 1300-luvun lopulla. Loimon hallintopitäjän syntyajankohtaa ei tiedetä, mutta varhaisin tieto siitä on vuodelta 1458. Pitäjän varhaisin keskus lienee ollut jossain Tammelan Pyhäjärven pohjoisrannan kylässä.


title: Porras (hallintopitäjä)

text: Hallintopitäjä oli jakautunut neljään neljänneskuntaan, jotka olivat: Pitkäjärven neljänneskunta, Hirsjärven neljänneskunta, Tammelan neljänneskunta ja Jokioisten neljänneskunta. Näistä kaksi ensin mainittua vastasivat alueeltaan likimain Someron ja kaksi jälkimmäistä Tammelan kirkkopitäjää, johon 1800-luvulle asti kuuluivat suurimmaksi osaksi myös nykyiset Forssan, Jokioisten, Humppilan ja Ypäjän alueet. Hirsjärven neljänneskuntaan kuuluivat vuoteen 1617 saakka myös silloisen Lohjan seurakunnan seitsemän pohjoisinta kylää nykyisen Pusulan alueella.


title: Porras (hallintopitäjä)

text: 1500-luvun alkuvuosikymmeninä, viimeistään 1530, hallintopitäjän nimi muuttui Loimosta Portaaksi pitäjän keskuksen siirryttyä Portaan kylään Hämeen härkätien varteen.


title: Porras (hallintopitäjä)

text: Portaan hallintopitäjä lakkasi olemasta viimeistään 1700-luvulla, kun Somero ja Tammela muodostuivat omiksi nimismiespiireikseen.


title: Edward Michael Egan

text: Edward Michael Egan (2. huhtikuuta 1932 Oak Park, Illinois – 5. maaliskuuta 2015) oli katolisen kirkon yhdysvaltalainen pappi. Hän toimi New Yorkin arkkipiispana 2000–2009. Sitä ennen hän oli toiminut vuodesta 1988 Bridgeportin piispana Connecticutissa.


title: Edward Michael Egan

text: Egan syntyi Illinoisissa ja opiskeli hengellistä alaa niin Yhdysvalloissa kuin Roomassakin. Hän sai pappisvihkimyksensä 15. joulukuuta 1957. Hänestä tuli kardinaali vuonna 2001, ja hän osallistui uuden paavin valintaan vuonna 2005. Vuoden 2013 konklaavin aikaan hän oli liian iäkäs äänestääkseen.


title: Suoraruiskutus

text: Suoraruiskutus (myös suorasuihkutus) on polttomoottorin polttoaineen syöttöjärjestelmä, jossa polttoaine annostellaan suuttimilla suoraan palotilaan. Järjestelmä on hyvin yleinen dieselmoottoreissa, mutta se on myös yleistynyt 2000-luvulla ottomoottoreissa. Polttoaineen syötöstä suuttimiin voi huolehtia joko erillinen jakajapumppu sylinterikohtaisine polttoaineputkineen, sylinterikohtaiset pumppusuuttimet tai yhteispaineruiskutus.


title: Suoraruiskutus

text: Suoraruiskutuksen sijasta polttomoottorissa saattaa olla imukanavaan tai dieselmoottorissa kammioon ruiskuttava perinteisempi ruiskutusjärjestelmä. Vanhemmissa ottomoottoreissa ennen ruiskutusjärjestelmien yleistymistä polttoaineen syötöstä huolehti kaasutin.


title: Albrecht Dürerin talo

text: Albrecht Dürerin talo () on Nürnbergissä sijaitseva Albrecht Dürerin kotimuseo, jossa taiteilija asui ja työskenteli 1509–1528. Dürer eli talossa vaimonsa Agnesin, äitinsä, kisällien ja oppipoikiensa kanssa. Nykyään talo kuuluu Nürnbergin museoihin, ja se on turistikohde. Se on myös osa Nürnbergin historiallista mailia.


title: Albrecht Dürerin talo

text: Talo on rakennettu 1400-luvun lopulla. Ennen Düreriä talo kuului Bernhard Walther -nimiselle kauppiaalle ja astronomille. Kattohuoneistossa on edelleen Waltherin observatorio. Dürer osti talon 275:llä guldenilla vuonna 1509. Vuonna 1871 talossa avattiin hänen nimeään kantava museo.


title: Albrecht Dürerin talo

text: Talo sijaitsee lähellä Nürnbergin linnaa osoitteessa Albrecht-Dürer-Straße 39. Sen edustalla on Tiergärtnertor-aukio, jota kutsutaan usein Düreraukioksi (saks. "Dürerplatz").


title: Katija Pevec

text: Katija Mira Pevec (s. 1. maaliskuuta 1988 Honolulu, Havaiji) on yhdysvaltalainen näyttelijä. Hän tulkitsi Lauren Zelmerin roolin Nickelodeonin televisiosarjassa "Just for Kicks". Muuten hänellä on ollut muiden muassa osat elokuvissa "Air Bud: Spikes Back" (2003), "Sleepover" (2004) ja "Sinun, minun ja meidän" (2005).


title: Lutepää

text: Lutepää on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee aivan Venäjän rajalla. Lutepää on setukaiskylä, ja asukkaita siellä oli vuonna 2007 seitsemän.


title: Lutepää

text: Linnuntietä Lutepäästä on matkaa Sesnikiin noin 2,3 kilometriä, venäläiseen Jatsmaniin n. 2,5 km, Korelaan n. 3,4 km, Õrsavaan n. 5,4 km, Saatseen n. 5,8 km ja kunnan keskukseen Värskaan n. 6,2 km.


title: Lutepää

text: Lutepään ja etelämpänä sijaitsevan Saatsen kylän välissä sijaitsee lentohiekka-alue, jolla on kokoa pari neliökilometriä. Suurin osa hietikosta sijaitsee naapurimaa Venäjän puolella. Aluetta kutsutaan Setomaan Saharaksi. Hietikot syntyivät luultavasti suuren metsäpalon seurauksena 1500-luvulla. Nykyään hietikolle istutetaan mäntyjä hiekan kiinnittämiseksi. Hietikolla kasvavat muun muassa hietaolkikukka, kylmänkukka ja isoarho.


title: Lutepää

text: Tie pohjoisen suunnasta, Värskasta, Lutepäähän kulkee noin 30 metrin matkan Venäjän puolella (). Tämä matka on tehtävä linja-autolla tai muulla autolla. Pyöräily ja kävely ovat kiellettyjä. Venäjän puolelle on kiellettyä pysähtyä. Mitään rajamuodollisuuksia tällä välillä ei ole.


title: Lutepää

text: Lutepään ja etelässä sijaitsevan Sesnikin kylän välillä on Saatsen saappaana () tunnettu, parin neliökilometrin kokoinen, Venäjälle kuuluva alue. Ainoa tie Värskasta Saatseen johtaa tämän alueen läpi. Viron kansalaiset saavat kulkea vapaasti Saatsen saappaan läpi. Ennen Venäjän puolelle siirtymistä on pysähtymisen kieltävä liikennemerkki. Tiellä on sallittua kulkea ainoastaan linja-autolla tai muulla autolla; esimerkiksi kävely ja pyöräily on kiellettyä. Välille pysähtyjää pidetään automaattisesti rajanloukkaajana. Tiedossa on tilanteita, joissa läpikulkijoita on seurattu, vaikka Venäjän rajavartijoita ei rajalla vakituisesti olekaan.


title: Lutepää

text: Vielä joitain vuosia sitten Lutepään asukkaat olivat tekemisissä lähellä rajaa, Venäjän puolella, sijaitsevan Jatsmanin kylän asukkaiden kanssa. Nykyisin kylien asukkaiden välillä ei kuitenkaan enää ole säännöllistä yhteydenpitoa rajasta johtuen.


title: Carl Cederström

text: Carl Cederström (5. maaliskuuta 1867 Tukholma Ruotsi – 29. kesäkuuta 1918) oli vapaaherra, agronomi ja ruotsalainen lentopioneeri, jota sanottiin lentoparoniksi.


title: Carl Cederström

text: Cederström aikoi näyttelijäksi, mutta hänen isänsä lähetti hänet sen sijaan Alnarpin maatalouskouluun, josta hän valmistui agronomiksi 1890. Valmistuttuaan hän lähti Yhdysvaltoihin, jossa hän hankki elantonsa lammaskauppiaana ja varieteelaulajana. 1890-luvun lopussa hän palasi Ruotsiin ja ryhtyi vuokraviljelijäksi Ingaröön Brunnsin kartanoon, joka kuului hänen isänsä sääntöperintöomaisuuteen. Lopulta hän kyllästyi maanviljelyyn ja perusti 1907 Ruotsin ensimmäisen autoalan yrityksen, Bilbolaget i Stockholm, joka tarjosi vuokrattavaksi sen ajan todellisia luksusautoja.


title: Carl Cederström

text: Tuolloin hän kiinnostui lentämisestä, matkusti Pariisiin keväällä 1910 saadakseen lentäjänkoulutuksen, ja niin hänestä tuli Ruotsin ensimmäinen lentäjä. Palattuaan Ruotsiin hän lensi 24. elokuuta 1910 Öresundin yli, ja 19. toukokuuta 1911 tehtiin lento Ladugårdsgärdetissä Tukholmassa suuren yleisön edessä. Vuonna 1911 hän perusti Skandinaviska Aviatik AB:n ja perusti Malmslättiin lentokoulun "jolla oli kaksi lentokonetta, auto ja mekaanikko, kaikki ranskalaista alkuperää". Loppuvuodesta 1916 hän muodosti Nordiska Aviatik AB:n. Hän ryhtyi itse toimitusjohtajaksi, ja yhdessä työnjohtaja P. Wadenstiernan ja 30-henkisen työntekijäjoukon kanssa rakennettiin lentokone valtion laskuun.


title: Carl Cederström

text: 5. maaliskuuta 1917 Carl Cederström täytti 50 vuotta. Hän suunnitteli tarkoin syntymäpäivänsä, ja lehdet kirjoittivat tapahtumasta runsaasti. Henkilökohtaisen onnittelun kävivät esittämässä muun muassa hänen ystävänsä Albert Engström, Bruno Liljefors ja Anders Zorn, jokainen toi oman maalauksensa. Näiden ystäviensä kanssa hän kuului Bullerölagetiin, joka oli muodostettu Bullerön saaristoon, jonka Bruno Liljefors oli ostanut 1908. Cederström oli itseoikeutettu keskushahmo ja jätti harvoin väliin keväistä merilintumetsästystä.


title: Carl Cederström

text: Cederström oli vuosina 1900–1906 naimisissa kirjailija Marika Stiernstedtin kanssa, ja he saivat tyttären Lena Cederströmin. 1909 hän avioitui taidemaalari Minna Poppiuksen (1883–1984) kanssa, ja he saivat tyttären Ulla-Metta Cecilia (Mascha) Cederströmin.


title: Carl Cederström

text: Cederström kuoli 29. kesäkuuta 1918 Ahvenanmerellä, jossa hän oli pilotti C. G. Krokstedtin kanssa siirtolennolla Furusundista Suomeen. Hänet on haudattu Ingarön hautausmaalle toisen vaimonsa Minna Cederströmin viereen.


title: Yläarktinen

text: Yläarktinen on tundra-alueen pohjoisosa, joka on lähinnä polaariaavikkoa tai arktista puoliaavikkoa. Jäätiköiden ulkopuolista yläarktista aluetta luonnehtii kasvillisuuden ja eläimistön niukkuus. Tyypillistä yläarktista aluetta on Grönlannin pohjois- ja luoteisrannikoilla. Yläarktisella alueella viihtyvät muun muassa naali, myskihärkä ja susi.


title: Yläarktinen

text: Eräs määritelmä laskee yläarktiseksi alueen jossa heinäkuun keskilämpötila on 4-8 C. Tällöin yläarktiseksi luettaisiin Huippuvuoret. Siellä kasvukausi on noin 100 vuorokautta. Yleensä yläarktisella alueella kasvaa sammalia ja jäkäliä, ellei ole polaariaavikkoa tai jäätikköä. Suppealajisia putkilokasveja on vain 20 prosentilla pinta-alasta. Esimerkiksi huippuvuorilla kasvaa vain 164 alkuperäistä ja 7 ihmisen tuomaa lajia. Kasvit kasvavat parhaimmillaankin 30 cm:n korkuiseksi. Yläarktisen alueen kasvillisuus on lähinnä saraa, heinää, unikon("Papaver dahlianum") kaltaisia kukkakasveja ja lapinvuokkoa "Dryas octopetala". Huippuvuorilla elää suurista nisäkkäistä vain huippuvuortenpeuroja, jääkarhuja ja naaleja. Toisaalta Huippuvuorilla eivät ole menestyneet myskihärkä, napajänis ja jänis. Huippuvuorilla viihtyvät säännöllisemmin mm. lokit, kihut ja jotkut kahlaajat.


title: Manny Pacquiao

text: Manny Pacquiao (s. 17. joulukuuta 1978) on filippiiniläinen ammattilaisnyrkkeilijä ja poliitikko. Pacquiao on ainoa nyrkkeilijä, joka on voittanut maailmanmestaruuden kahdeksassa eri painoluokassa.


title: Manny Pacquiao

text: Pacquiao äänestettiin Filippiinien kongressiin vuonna 2010.


title: Manny Pacquiao

text: Manny Pacquiaon veli Bobby Pacquiao on myös nyrkkeilijä.


title: Manny Pacquiao

text: Pacquiao aloitti ammattilaisuransa 16 vuoden iässä ottelemalla alemmassa kärpässarjassa viikoittaisissa "Blow by Blow" -nimisissä nyrkkeilytilaisuuksissa. Pian hän saavutti suurta suosiota aggressiivisen tyylinsä ansiosta ja täytti nyrkkeilysalin katsomot viikosta toiseen. Ensimmäisen kerran hän pääsi iskemään MM-tittelistä 4. joulukuuta 1998 thaimaalaista Chatchai Sasakulia vastaan. WBC-liiton tunnustamassa kärpässarjan ottelussa Pacquiao vei voiton kahdeksannen erän tyrmäyksellä. Pacquiao puolusti titteliään neljännen erän teknisellä tyrmäyksellä Gabriel Miraa vastaan, mutta hävisi toisen puolustusottelunsa syyskuussa 1999 thaimaalaiselle Medgoen Singsuratille tultuaan tyrmätyksi kolmannessa erässä.


title: Manny Pacquiao

text: Pacquiao päätti siirtyä ottelemaan ylempään kääpiösarjaan ja ensimmäisessä ottelussaan uudessa painoluokassa voitti maanmiehensä Reynante Jamilin toisen erän tyrmäyksellä ottelussa WBC-liiton international-tittelistä. Hän puolusti titteliään viittä haastajaa vastaan ja lopetti kaikki ottelut ennen täyttä aikaa. Pian Pacquiao siirtyi managerinsa Rod Nazarion kanssa Yhdysvaltoihin, missä hän sai yllätystilaisuuden päästä iskemään MM-tittelistä, kun IBF-liiton ylemmän kääpiösarjan MM-haastaja Enrique Sanchez loukkaantui ja joutui vetäytymään kymmenen päivää ennen ottelua. Ottelua tarjottiin Pacquiaon siipiensä suojaan Yhdysvalloissa ottaneelle Murad Muhammadille, ja pikaisen harkinnan jälkeen Pacquiao ja Nazario päättivät tarttua tilaisuuteen. Pacquiao voitti 23. kesäkuuta 2001 Las Vegasissa käydyn ottelun ja uransa toisen maailmanmestaruuden kuudennen erän teknisellä tyrmäyksellä. Ensimmäisessä puolustusottelussa vastaan tuli Agapito Sanchez. Ottelu päättyi ratkaisemattomaan, minkä johdosta Pacquiao sai pitää IBF-liiton mestaruutensa, mutta ei kuitenkaan saanut myös pelissä ollutta WBO-liiton mestaruusvyötä. Hän puolusti IBF-vyötään vielä kolmesti kolmella tyrmäysvoitolla. Lisäksi hän voitti 11. erän teknisellä tyrmäyksellä Marco Antonio Barreran, joka oli muun muassa "The Ring" -lehden arvolistoilla höyhensarjan ykkösenä, mutta jolla ei kuitenkaan ollut virallisia mestaruuksia.


title: Manny Pacquiao

text: Barrera-voiton jälkeen Pacquiao pääsi 8. toukokuuta 2004 iskemään Juan Manuel Marquezia vastaan WBA- ja IBF-liittojen höyhensarjan maailmanmestaruudesta, mutta ottelu päättyi ratkaisemattomaan ja mestaruus pysyi Marquezilla. Ottelun tuomarityöskentely aiheutti suurta keskustelua, sillä Marquez oli käynyt jo ensimmäisen erän aikana kolmesti kanveesissa, ja myöhemmin Bart Clemens, eräs ottelun tuomareista, myönsikin tehneensä virheen ensimmäisen erän pisteytyksessään. Voitettuaan seuraavassa ottelussaan Fahsan 3K Batteryn Pacquiao pääsi ottelemaan 19. maaliskuuta 2005 Erik Moralesia vastaan WBC:n ja parin pikkuliiton tunnustamasta ylemmän höyhensarjan international-tittelistä, mutta hävisi täydet 12 erää kestäneen kamppailun kaikin tuomariäänin. Syyskuussa Pacquiao sai kuitenkin kyseisen tittelin nimiinsä voitolla Hector Velazquezista, ja puolusti mestaruuttaan tammikuussa Moralesia vastaan kymmenennen erän teknisellä tyrmäyksellä, minkä myötä hän pääsi MM-haastajaksi. Pacquiao puolusti international-titteliään vielä neljästi. 15. maaliskuuta 2008 hän pääsi kohtaamaan uudelleen Marquezin, tällä kertaa WBC:n ylemmän höyhensarjan maailmanmestaruusottelussa. Ottelu oli hyvin tasainen ja kesti täydet 12 erää. Lopulta Pacquiao tuomittiin voittajaksi hajaäänituomiolla.


title: Manny Pacquiao

text: Pacquiao ei malttanut pitkään pysytellä ylemmässä kärpässarjassa, vaan kohtasi heti seuraavassa ottelussaan 28. kesäkuuta 2008 David Diazin WBC:n kevytsarjan maailmanmestaruusottelussa. Hän voitti ottelun yhdeksännen erän teknisellä tyrmäyksellä ja voitti maailmanmestaruuden jo neljännessä painoluokassa, mihin on koko nyrkkeilyn historiassa kyennyt hänen lisäkseen vain kahdeksan nyrkkeilijää: Tommy Hearns, Sugar Ray Leonard, Roberto Duran, Pernell Whitaker, Leo Gamez, Oscar de la Hoya, Floyd Mayweather Jr ja Roy Jones Jr.


title: Manny Pacquiao

text: 6. joulukuuta 2008 Pacquiao nousi välisarjaan kohdatakseen Oscar de la Hoyan "unelmaotteluksi" (engl. "Dream Match") kutsutussa kohtaamisessa. Hän voitti kamppailun de la Hoyan viskattua pyyhkeen kehään ennen yhdeksättä erää.


title: Manny Pacquiao

text: 2. toukokuuta 2009 Pacquaio kohtasi Ricky Hattonin "The Ring" -lehden ja IBO-liiton kevyen välisarjan MM-ottelussa. Suuresti ennakkomainontaa osakseen saaneessa ottelussa Pacquaio käytti Hattonia luvunlaskussa jo ensimmäisessä erässä ja tyrmäsi tämän toisen erän lopussa. 14. marraskuuta 2009 Pacquiao voitti WBO:n välisarjan MM-ottelussa Miguel Cotton 12. erässä teknisellä tyrmäyksellä.


title: Manny Pacquiao

text: Marraskuussa 2010 Pacquiao voitti ylemmän välisarjan mestaruuden Antonio Margaritolta. Kyseessä on hänen kahdeksas maailmanmestaruutensa, joista kukin eri painoluokalta. Toukokuussa 2011 hän voitti Shane Mosleyn.


title: Manny Pacquiao

text: Pacquiaon oli tarkoitus kohdata pound-for-pound kuningas Floyd Mayweather Jr. 13. maaliskuuta 2010. Ottelu kuitenkin peruuntui, kun Pacquiao kieltäytyi vaadituista tiukoista dopingtesteistä. Pacquaio haastoi Floyd Mayweather Jr:n, Floyd Mayweather Sr:n, Roger Mayweatherin sekä Golden Boy Promotions oikeuteen dopingsyytöksistä. 2012 vuoden alussa Floyd Mayweather Jr haastoi Pacquaion uudestaan. Pacquaio ei suostunut ottelemaan 40 miljoonasta, vaan vaati 50–50-tuloja. Pacquaio otteli 2012 kesäkuussa Tim Bradleytä vastaan ja hävisi 1–2 tuomariäänin. 2012 joulukuussa Pacquaio otteli neljättä kertaa Juan Manuel Marquez:sta vastaan ja hävisi tyrmäyksella 6:ssa erässä. Ottelusta Mayweatheria vastaan päästiin lopulta yhteisymmärrykseen, ja yksi nyrkkeilyhistorian rahakkaimmista otteluista käytiin 2. toukokuuta 2015 Las Vegasissa Yhdysvalloissa, mutta Pacquaio hävisi 12-eräisen ottelun WBO-, WBA- ja WBC-liittojen maailmanmestaruudesta pistein 118–110, 116–112, 116–112.


title: Manny Pacquiao

text: Pacquiaon olkapää leikattiin toukokuussa 2015 ja hän joutui olemaan sivussa kehästä noin vuoden ajan. Vuonna 2016 käydyssä ottelussa Pacquiao kohtasi Jessie Vargasin. Ottelussa oli panoksena Vargasin WBO-liiton mestaruusvyö. Pacquiao voitti ottelun yksimielisellä tuomaripäätöksellä täysien erien jälkeen.


title: Manny Pacquiao

text: Pacquiao kohtaa WBA-liiton mestaruusottelussa 15. heinäkuuta 2018 argentiinalaisen Lucas Matthyssenin Kuala Lumpurissa Malesiassa.


title: Bianca Beauchamp

text: Bianca Beauchamp (s. 14. lokakuuta 1977 Montreal, Quebec, Kanada) on kanadalainen fetissi- ja glamour malli. Hänen äitinsä on italialainen. Beauchamp on nimetty Bianca Jaggerin mukaan. Seksuaaliselta suuntautumiseltaan Beauchamp on biseksuaali.


title: Lauri Marjamäki

text: Lauri Markus Marjamäki (s. 29. toukokuuta 1977 Tampere) on suomalainen jääkiekkovalmentaja, joka toimi Suomen maajoukkueen päävalmentajana vuosina 2016–2018. Aiemmalla valmennusurallaan Marjamäki on toiminut Tampereen Ilveksen ja Espoo Bluesin juniorijoukkueiden päävalmentajana, Espoo Bluesin SM-liigajoukkueen apu- ja päävalmentajana ja Suomen alle 20-vuotiaiden jääkiekkomaajoukkueen päävalmentajana. Vuosina 2013–2015 Marjamäki toimi myös Suomen maajoukkueen apuvalmentajana.


title: Lauri Marjamäki

text: Pelaajana Marjamäki edusti Tampereen Kooveeta ja Ilvestä. Hän lopetti pelaajauransa ollessaan 17-vuotias. Hän aloitti valmentamisen pian peliuransa päättymisen jälkeen. Hän valmensi Tampereen Ilveksen B- ja C -ikäluokan juniorijoukkueita vuosina 1999–2002, jonka jälkeen hän siirtyi Espoo Bluesiin. Hän valmensi Bluesin C-, B- ja A -ikäluokan juniorijoukkueita, ja saavutti Jääkiekon A-nuorten SM-liigassa Bluesin päävalmentajana SM-pronssia vuonna 2006 ja -hopeaa vuonna 2007. Kaudeksi 2007–2008 hän nousi Bluesin SM-liigajoukkueen valmennustiimiin, ja saavutti apuvalmentajana toimiessaan kaksi SM-hopeaa.


title: Lauri Marjamäki

text: Vuosina 2011–2013 hän toimi Bluesin päävalmentajana. Vuoden 2012 keväällä Marjamäestä tuli SM-liigan historian ensimmäinen päävalmentaja, jonka joukkue pystyi nousemaan ottelusarjan 0–3-tilanteesta neljällä peräkkäisellä otteluvoitolla jatkopaikkaan voitoin 4–3. Marjamäki erotettiin tehtävästään vuoden 2013 alussa, jonka jälkeen hän siirtyi kahden vuoden sopimuksella Oulun Kärppien päävalmentajaksi. Hän valmensi seuran jääkiekon Suomen mestaruuteen vuosina 2014 ja 2015. Marjamäki palkittiin SM-liigakauden lopussa parhaan valmentajan Kalevi Numminen -palkinnolla.


title: Lauri Marjamäki

text: Elokuussa 2015 Suomen jääkiekkoliitto ilmoitti, että Marjamäki seuraa Kari Jalosta A-maajoukkueen päävalmentajana kaudesta 2016–2017 alkaen. Marjamäki valmensi Suomea kaikkiaan neljissä arvokisoissa, ja hänen valmentajakautensa päättyi keväällä 2018. Marjamäki oli ensimmäinen Suomen päävalmentaja yli 30 vuoteen, joka ei saavuttanut arvokisamitalia – edellinen oli ollut Suomea vuosina 1986–1987 valmentanut Rauno Korpi.


title: Lauri Marjamäki

text: Marraskuussa 2017 Marjamäki solmi 2+2-vuotisen sopimuksen KHL-seura Jokereiden kanssa. Hänen työpestinsä Jokereiden päävalmentajana alkaa 1. kesäkuuta 2018.


title: Lauri Marjamäki

text: Koulutukseltaan Marjamäki on liikunnanohjaaja, ja hän on suorittanut valmentajan erikoisammattitutkinnon. Marjamäen vaimo Sari Marjamäki (o.s. Fisk) on myös entinen jääkiekkoilija.


title: Lauri Marjamäki

text: Päävalmentajana


title: Lauri Marjamäki

text: Apuvalmentajana


title: Õrsava

text: Õrsava (myös "Ersava") on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan.


title: Õrsava

text: Kylä sijaitsee 40 metrin korkeudella merenpinnasta. Linnuntietä Õrsavasta on matkaa Värskan kunnan keskukseen noin 1,5 kilometriä, Määsovitsaan n. 2 km, Verhulitsaan n. 1,3 km, Väike-Rõsnaan n. 4,2 km, Tonjaan n. 4,7 km ja Lutepäähän n. 5,4 km.


title: Õrsava

text: Kylän alueella sijaitsee Õrsavan järvi, joka on osa Värskan lahtea. Järven rannalla sijaitsi Viron ensimmäisen itsenäisyyskauden aikana Värskan leiri, koko nimeltään Viron Tasavallan Puolustusvoimien Petserin Pohjoisleiri.


title: Arte

text: Arte ("Association Relative à la Télévision Européenne") on vuonna 1992 toimintansa aloittanut ranskalais-saksalainen julkinen yleisradioyhtiö, joka harjoittaa televisiotoimintaa. Kanava luonnehtii itseään eurooppalaiseksi taide- ja kulttuurikanavaksi. Artella on studiot Strasbourgissa (pääkonttori) ja Baden-Badenissa.


title: Arte

text: Arte on kansainvälinen ja kaksikielinen yhteisyritys yhtiömuodoltaan eurooppalainen taloudellinen etuyhtymä (ETEY). Tekstitys on usein sekä saksaksi että ranskaksi, samoin äänikanavia on usein kaksi käytössä. Juontajat puhuvat lähetyksissä saksaa ja ranskaa vuorotellen. Kanavalla on suurempi suhteellinen katsojakunta Ranskassa (n. 5 %) kuin Saksassa (1 %), missä myös kanavakilpailu on kovempaa.


title: Arte

text: Kanavalla on juurensa ranskalaisessa kanavassa La Sept ("La Société d'édition des programmes de télévision"). Arte aloitti lähetykset 30. toukokuuta 1992. Maanpäällisten digi-tv-lähetysten lisäksi kanava lähettää myös kaapelitelevision ja satelliitin kautta. Artella on ohjelmayhteistyötä Yleisradion ja Sveriges Televisionin kanssa. Artella on myös oma web-radio, Radio Arte. Useita ranskankielisiä Arten ohjelmia lähetetään kanadalaisella ARTV-kaapelikanavalla.


title: Arte

text: Artella on kaksi omistajaa: "Arte France" (omistajia France Télévisions (45 %), Ranskan valtio (25 %), Radio France (15 %) ja INA (15 %)) ja "Arte Deutschland TV GmbH" (omistajia ARD (50 %) ja ZDF (50 %)).


title: Vânia Fernandes

text: Vânia Fernandes (s. 1985 Funchal) on portugalilainen laulaja.


title: Vânia Fernandes

text: Fernandes voitti Portugalin television järjestämän kykyjenetsintäkilpailun "Operação Triunfon" kolmannen kauden 2007–2008. Samana vuonna hän valmistui Madeiran musiikkiopistosta.


title: Vânia Fernandes

text: Fernandes edusti Portugalia vuoden 2008 Eurovision laulukilpailussa Belgradissa kappaleella ”Senhora do mar (Negras águas)”. Hän sijoittui omassa semifinaalissaan toiseksi ja finaalissa 13:nneksi 69 pisteellä.


title: Tapio Horila

text: Tapio Horila (2. helmikuuta 1910 Tyrvää – 15. huhtikuuta 2006 Somero) oli suomalainen filosofian tohtori, opettaja ja kotiseututyön vaikuttaja Somerolla. Horila toimi suomen kielen lehtorina Someron yhteiskoulussa vuosina 1939–1973. Horilan tunnetuimpiin aikaansaannoksiin somerolaisessa kotiseututyössä kuuluu vuonna 1956 avattu Someron torppamuseo. Hänen julkaisujaan kotiseututyön alalta ovat kokoelmat "Someron sananparsia" (1977), kaskukokoelmat "Ilo irti" (1979) ja "Velmuiluja" (1980) sekä lukuisat eri yhteyksissä julkaistut muut kirjoitukset, joita on koottu Horilan 80-vuotisjuhlakirjaan " Lehtori ja hänen syrjähyppynsä" (1990). Myös vuonna 1973 julkaistun, toisen Tyrvään yhteiskoulun kasvatin Pertti Virtarannan toimittaman "Someron murrekirjan" synnyssä Horila oli yhtenä aloitteentekijänä. Ansioistaan kotiseututyön kehittäjänä ja perustajana Somerolla Horila palkittiin kotiseutuneuvoksen arvonimellä. Opettajana Horila oli pidetty ja arvostettu. Hänen tunnettuihin oppilaisiinsa Someron yhteiskoulussa kuuluvat muiden muassa M. A. Numminen ja Rauli Badding Somerjoki.


title: Väike-Rõsna

text: Väike-Rõsna on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan.


title: Väike-Rõsna

text: Kylä sijaitsee 31 metrin korkeudella merenpinnasta. Linnuntietä Väike-Rõsnasta on matkaa Kremessovaan noin 0,9 kilometriä, Määsovitsaan n. 2,2 km, Tonjaan n. 1,5 km, Värskan kunnan keskukseen n. 2,8 km, Õrsavaan n. 4,2 km, Lüübnitsaan n. 8,4 km ja Lutepäähän n. 8,7 km. Kylässä on tsasouna.


title: Väike-Rõsna

text: Kylässä on kahdeksan pitkää ja kaksi pyöreää hautakumpua, jotka ovat peräisin vuosien 500 ja 999 väliseltä ajalta. Vuosina 1976–1977 hautakummuilla tehtiin arkeologisia kaivauksia ja kummuista löydettiin saviastioiden paloja, pronssiesineitä sekä rituaaleissa käytetyn puurakennuksen jäännöksiä.


title: Turanga Leela

text: Turanga Leela on kuvitteellinen hahmo "Futurama"-televisiosarjassa. Leelan ääninäyttelijä on Katey Sagal.


title: Turanga Leela

text: Leela hylättiin syntymän jälkeen. Hän kasvoi orpokodissa luullen olevansa tuntematonta rotua edustava avaruusolento, koska hänellä on vain yksi suuri silmä keskellä otsaa. Sarjan edetessä Leelalle paljastuu, että hän onkin mutantti viemäreistä.


title: Turanga Leela

text: Leela oli töissä syväjäädytyslaboratoriossa, kunnes hän ystävystyi ihmispoika Philip J. Fryn ja Bender-nimisen robotin kanssa. Yhdessä he menivät töihin Planet Expressiin, jossa hänestä tuli miehistön kapteeni.


title: Turanga Leela

text: Jaksossa ”Leelan leikkaus” () Leela pääsee leikkaukseen, jossa hänelle tehdään tekosilmä. Loppujen lopuksi hän käy uudestaan leikattavana muuttuakseen takaisin yksisilmäiseksi.


title: Turanga Leela

text: Leelalla on myös Nibbler-niminen lemmikkieläin.


title: Turanga Leela

text: Leela on ollut naimisissa neljän hahmon kanssa:


title: Suomen Rakennusinsinöörien Liitto

text: Suomen Rakennusinsinöörien Liitto RIL ry on rakennus- ja kiinteistöalalla työskentelevien diplomi-insinöörien ja alan opiskelijoiden valtakunnallinen etujärjestö. Järjestö tarjoaa jäsenistölleen alan täydennyskoulutusta, julkaisee oppaita, ohjeita ja kirjallisuutta, antaa suosituksia, sekä valvoo jäsentensä ammatillisia etuja. Yhdistys on perustettu vuonna 1934, ja sen jäsenmäärä on reilut 6 000 henkilöä.


title: Suomen Rakennusinsinöörien Liitto

text: Alueellinen toiminta jakaantuu kolmeen alueosastoon: Lounais-Suomen, Pirkanmaan ja Pohjois-Suomen osastot. Toimipisteet ovat vastaavasti Turku, Tampere ja Oulu.


title: Suomen Rakennusinsinöörien Liitto

text: Järjestön 12-jäsenisen hallituksen puheenjohtajana on toiminut vuodesta 2015 Tuomas Särkilahti. Järjestöllä on palveluksessaan vajaat parikymmentä henkilöä. RILlin toimisto sijaitsee Helsingissä.


title: Ty Panitz

text: Ty Panitz (s. 19. huhtikuuta 1999) on yhdysvaltalainen näyttelijä. Hän teki debyyttinsä vuonna 2005 roolilla Raja Gosnellin elokuvassa "Sinun, minun ja meidän". Hänellä on sittemmin ollut vaihtelevia osia niin elokuvissa kuin televisiossakin. Tv sarjassa Bones Ty esittää päähenkilön Seeley Boothin (David Boreanaz) lasta Parkeria.


title: Floriana FC

text: Floriana FC on jalkapalloseura Maltan Florianasta. Se pelaa maansa korkeimmalla sarjatasolla Maltan Valioliigassa. Joukkue perustettiin vuonna 1894, ja se on St. George's FC:n ohella maan vanhin.


title: Floriana FC

text: Floriana on voittanut Maltan Valioliigan mestaruuden 25 kertaa ja on näin maansa toiseksi menestynein seura Sliema Wanderers FCn jälkeen.


title: Floriana FC

text: 1910, 1912, 1913, 1921, 1922, 1925, 1927, 1928, 1929, 1931, 1935, 1937, 1950, 1951, 1952, 1953, 1955, 1958, 1962, 1968, 1970, 1973, 1975, 1977, 1993


title: Frank Abagnale

text: Frank William Abagnale nuorempi (s. 27. huhtikuuta 1948 Bronxville, New York, Yhdysvallat) on yhdysvaltalainen aiemmin rikollisena toiminut huijari, jonka elämäkertaan perustuu vuonna 2002 valmistunut elokuva "Ota kiinni jos saat". Abagnale huijasi 1960-luvulla arviolta 2,5 miljoonaa dollaria 26 eri valtiossa šekkiväärennöksillä esiintymällä eri henkilöinä.


title: Frank Abagnale

text: Abagnalen rikollinen ura alkoi šekkien parissa. Ylittäessään oman tilinsä katteen ja pankin alkaessa vaatia maksuja Abagnale alkoi avata tilejä muissa pankeissa, mikä johti lopulta myös väärän henkilöllisyyden käyttämiseen. Abagnale loi ajan mittaan taitojensa ja tietojensa karttuessa erilaisia keinoja huijatakseen pankkeja. Hän valmisti esimerkiksi lähes täydellisiä šekkien kopioita.


title: Frank Abagnale

text: Apunaan huijauksissaan Abagnale käytti vääriä henkilöllisyyksiä ja ammatteja. Hän on käyttänyt ainakin kahdeksaa eri henkilöllisyyttä.


title: Frank Abagnale

text: Pan American World Airways -yhtiö arvioi Abagnalen lentäneen yli 1,6 miljoonaa kilometriä yli 250 lennolla käyttäen hyväksi henkilökunnan ilmaisia siirtolentoja. Tänä aikana hän myös majoittui lentohenkilökunnan käyttämissä hotelleissa.


title: Frank Abagnale

text: Abagnale väitti omaavansa Columbian yliopiston tutkinnon ja opetti sosiologiaa Brigham Youngin yliopistossa "Frank Adams" -nimellä.


title: Frank Abagnale

text: Abagnale toimi lähes vuoden lääkärinä "Frank Williamsina" Georgiassa. Lääkäriksi hän ryhtyi jäätyään lähes kiinni eräällä lennolla. Kiinnijäämisen pelossa Abagnale muutti Georgiaan ja hankki sieltä asunnon. Vuokrasopimuksessa hän ilmoitti olevansa lääkäri siltä varalta, että hänen ammattinsa lentäjänä olisi kyseenalaistettu ja tarkistettu lentoyhtiöltä. Ystävystyttyään naapuriin muuttaneen oikean lääkärin kanssa Abagnale sai töitä eräästä sairaalasta, jossa hän toimi muun muassa harjoittelijoiden ohjaajana ja valvojana. Vailla lääkärintutkintoa hän ohjasi potilaansa harjoittelijoiden hoidettavaksi.


title: Frank Abagnale

text: Abagnale väärensi todistuksen Harvardin yliopiston lakiopinnoista. Tämän jälkeen hän läpäisi lakimiehen tentit Louisianassa, minkä jälkeen hän toimi lakimiehenä syyttäjänvirastossa ollessaan 19-vuotias.


title: Frank Abagnale

text: Abagnale jäi lopulta kiinni Ranskassa vuonna 1969, kun Air France -yhtiön virkailija tunnisti hänet etsintäkuulutuksen perusteella. Abagnalen jäätyä kiinni 12 valtiolla oli vaateita hänen rikoksiensa johdosta. Oikeudenkäynnin jälkeen Abagnale sai Ranskassa vuoden tuomion, josta hän istui puoli vuotta. Tämän jälkeen hänet siirrettiin Ruotsiin kärsimään puolen vuoden tuomiota. Sen jälleen Frankin piti istua tuomiotaan Italiassa, mutta koska hänellä ei ollut virallista passia, ruotsalaiset lähettivät hänet takaisin Yhdysvaltoihin, jossa hänet tuomittiin 12 vuodeksi vankeuteen. Frank alkoi kuitenkin tehdä yhteistyötä FBI:n kanssa väärentäjien kiinnisaamisessa. Vuonna 1974 hänet vapautettiin viiden vuoden vankilassaolon jälkeen sillä ehdolla, että hän jatkaisi työskentelyä FBI:lle.


title: Hesperidengärten

text: Hesperidengärten () on puistoalue Nürnbergissä, St. Johanniksen kaupunginosassa. Se kuuluu myös osaksi Nürnbergin historiallista mailia.


title: Hesperidengärten

text: Puisto on saanut nimensä kreikkalaisesta mytologiasta, jonka takia sinne on myös istutettu sitruspuita. Hesperidit olivat antiikin mytologiassa jumalten puutarhan, jossa kasvoi kultaisia hedelmiä, vartioita. Keskiajalla Johanniksessa asui vauraita kaupunkilaisia, jotka toivat tuulahduksen eteläistä kulttuuria kotimaiseen puutarhaansa. Barokin aikaan rikkaat kauppiaat hakivat yleellisten huvittelupuutarhojen sijaan minimalistista koristepuutarhatyyliä, johon kuului useita patsaita ja kaivoja.


title: Hesperidengärten

text: 1980-luvun alussa puisto kunnostettiin uudestaan. Sen toinen pää sijaitsee Johannisstraße 47:llä ja toinen pää Johannisstraße 13:n kohdalla. Puiston läpi järjestetään turisteille ohjattuja kierroksia, joilla selvennetään puiston historiaa.


title: Sheriffi McCloud

text: Sheriffi McCloud on yhdysvaltalainen television poliisisarja, jota lähetettiin vuosina 1970–1977. Nimiroolissa poliisi Sam McCloudina esiintyi Dennis Weaver. Hänen roolihahmonsa oli väliaikaisella komennuksella New Yorkissa oleva maalaispoliisi Taosin pikkukaupungista Uuden Meksikon osavaltiosta.


title: Sheriffi McCloud

text: Suomessa julkaistiin ensimmäinen tuotantokausi DVD:nä marraskuussa 2010.


title: Juan Manuel Márquez

text: Juan Manuel Márquez Méndez (s. 23. elokuuta 1973 México) on meksikolainen ammattilaisnyrkkeilijä. Hän on entinen WBC-liiton ylemmän höyhensarjan ja IBF-, WBA- ja WBO-liittojen höyhensarjan maailmanmestari.


title: Juan Manuel Márquez

text: Márquez syntyi Méxicossa kahdeksanlapsiseen perheeseen. Hänen veljensä Rafael on myös maailmanmestari, samoin hänen isänsä oli ammattilaisnyrkkeilijä. Hän aloitti nyrkkeilyn 13-vuotiaana. Amatöörinä hän voitti kaikkiaan 35 ottelua ja kärsi yhden tappion. Suurimmiksi amatöörisaavutuksiksi jäivät kaksi Golden Gloves -turnausvoittoa. 19-vuotiaana Márquez siirtyi ammattilaiseksi, mutta hävisi heti ensimmäisen ottelunsa 29. toukokuuta 1993 Javier Duranille hylkäyksen takia.


title: Juan Manuel Márquez

text: Duranille kärsityn tappion jälkeen Márquez sai odottaa seuraavaa tappiota kuusi vuotta. Márquez otteli ahkerasti kotimaassaan Meksikossa ja Kaliforniassa. Helmikuussa 1997 hän voitti avoimena olleen Pohjois-Amerikan höyhensarjan mestaruuden ottelussa Cedric Mingoa vastaan ja puolusti titteliään seitsemän kertaa. Menestyksekkäät otteet toivat Márquezille paikan MM-otteluun, kun hän 11. syyskuuta 1999 kohtasi WBA:n tunnustamassa höyhensarjan mestaruusottelussa voittamattoman hallitsevan mestarin Freddie Norwoodin. Márquez kuitenkin hävisi täydet 12 erää kestäneen ottelun kaikin tuomariäänin.


title: Juan Manuel Márquez

text: Kahden kuukauden kuluttua tappiostaan Márquez palasi kehään kahdeksannen erän tyrmäysvoitolla Remigio Molinasta. Voittoputki venyi kymmenen ottelun mittaiseksi, ja voitto Robbie Pedenstä NABF:n ja USBA:n mestaruusottelussa takasi uuden mahdollisuuden iskeä MM-tittelistä. 1. helmikuuta 2003 Márquez kohtasi IBF-liiton tunnustamassa mestaruusottelussa Las Vegasissa kokeneen veteraanin Manuel Medinan. Tällä kertaa Márquez piti pintansa ja vei ottelun ja mestaruusvyön nimiinsä seitsemässä erässä teknisellä tyrmäyksellä. Saman vuoden marraskuussa Márquez sai nimiinsä myös WBA-liiton mestaruusvyön seitsemännen erän teknisellä tyrmäyksellä Derrick Gainerista. Seuraavan vuoden toukokuussa Márquez kohtasi filippiiniläisen kovaa nousua tehneen kansallissankarin Manny Pacquiaon. Pacquao löi Márquezin kanveesiin jo kolmesti ensimmäisen erän aikana, mutta hän ryhdistäytyi ja hallitsi ottelua loppujen erien ajan. Tuomarit päätyivät lopulta ratkaisemattomaan ja Márquez sai pitää vyönsä. Ottelun lopputulos aiheutti keskustelua suuntaan jos toiseen. Burt Clements, eräs tuomareista, myönsi sittemmin tehneensä virheen pisteiden annossa . Márquez puolusti kaksoistitteliään vielä pistevoitoilla Orlando Salidoa ja Victor Poloa vastaan, kunnes maaliskuussa 2006 hän kohtasi Indonesiassa isäntämaan Chris Johnin ja hävisi täydet 12 erää kestäneen ottelun kaikin tuomariäänin. Tämänkin ottelun lopputulos aiheutti suurta polemiikkia, mutta Márquezia oli ottelun aikana kahdessa erässä jouduttu rankaisemaan vyön alle kohdistuneista lyönneistä. Márquez palasi kehiin saman vuoden elokuussa thaimaalaista Terdsak Jandaengia vastaan ottelussa väliaikaisesta WBO:n höyhensarjan mestaruudesta ja voitti ottelun seitsemännen erän teknisellä tyrmäyksellä. Hän puolusti väliaikaistitteliään Jimrex Jacaa vastaan marraskuussa tyrmäysvoitolla yhdeksännessä erässä.


title: Juan Manuel Márquez

text: Seuraavan vuoden maaliskuussa Márquez nousi painoluokkaa ylemmäs ylempään höyhensarjaan kohdatakseen maanmiehensä Marco Antonio Barreran ottelussa WBC-liiton maailmanmestaruudesta. Mandalay Bay Resort & Casinolla Las Vegasissa käyty ottelu oli hyvin tasainen ja jännittävä, mutta lopulta täysien 12 erän jälkeen voittajaksi julistettiin Márquez kaikin tuomariäänin. Márquez puolusti mestaruuttaan ensimmäisen kerran marraskuussa amerikkalaista olympiahopeamitalistia pistevoitolla Rocky Juarezia vastaan. Seuraavassa ottelussa 15. maaliskuuta 2008 vastaan asettui Filippiinien Pacquiao, jolla oli "kana kynittävänä" miesten edellisen kohtaamisten jäljiltä. Ottelu kesti täydet 12 erää ja voittajaksi julistettiin Pacquiao hajaäänituomiolla. Myös tällä kertaa tuomio aiheutti suurta keskustelua ja erimielisyyttä.


title: Juan Manuel Márquez

text: Seuraavan kerran Márquez otteli 15. syyskuuta 2008, jolloin vastaan asettunut kuubalainen Joel Casamayor hävisi hänelle teknisellä tyrmäyksellä ottelun toiseksi viimeisessä erässä.


title: Juan Manuel Márquez

text: Márquez voitti IBO, WBO ja WBA liittojen mestaruudet voittamalla Juan Diazin teknisellä tyrmäyksellä 9.erässä 28.2.2009 käydyssä ottelussa.


title: Juan Manuel Márquez

text: Márquez jatkoi uraansa 19. syyskuuta 2009 jolloin hän kohtasi paluutaan tehneen Floyd Mayweather Jrn. Márquez hävisi ottelun 12 eräisen kamppailun päätteeksi kaikin tuomariäänin.


title: Juan Manuel Márquez

text: Márquezilla on tapana juoda omaa virtsaansa.


title: Peltomyyrät

text: Peltomyyrät eli ruohomyyrät ("Microtus") on pienikokoisten jyrsijöiden suku. Siihen kuuluvat peltomyyrä, kenttämyyrä, lapinmyyrä, idänkenttämyyrä ja kuutisenkymmentä muuta myyrälajia, joita elää Euroopassa, Aasiassa ja Pohjois-Amerikassa. Nisäkästoimikunnan ehdotus suvun uudeksi suomenkieliseksi nimeksi on "ruohomyyrät".


title: Peltomyyrät

text: Peltomyyrät syövät tyypillisesti kasvien meheviä osia. Niillä on lyhyet jalat ja pienet korvat. Vartalon pituus vaihtelee kahdeksasta kahdeksaantoista senttiin, häntä kahdesta kymmeneen senttiä tulee siihen lisäksi. Painoa on lajista riippuen 20-170 grammaa.


title: Hypsipyle

text: Hypsipyle () oli kreikkalaisessa mytologiassa Thoaan, Lemnoksen kuninkaan tytär.


title: Hypsipyle

text: Lemnoksen naisten jätettyä kunnioittamatta Afroditea, tämä rangaistukseksi langetti heihin epämiellyttävän hajun. Tämän seurauksena heidän puolisonsa toivat itselleen Traakiasta orjattaria rakastajattarikseen, jolloin tästä raivostuneina saaren naiset surmasivat miehensä yön aikana; ainoastaan Hypsipyle säästi isänsä ja kätki tämän. Tapahtuman jälkeen Hypsipyle nousi saaren kuningattareksi.


title: Hypsipyle

text: Pian tämän jälkeen argonautit saapuivat Kolhiista saarelle ja viettivät lähteestä riippuen useista päivistä aina kahteen vuoteen saakka saaren naisten kanssa. Heidän johtajansa Iason saattoi Hypsipylen raskaaksi ja vannoi tälle ikuista uskollisuutta, ja Hypsipyle synnytti hänelle kaksoset, Euneuksen ja Nebrofonoksen. Iasonin lähdettyä saarelta hän unohti nopeasti lupauksensa.


title: Hypsipyle

text: Saaren muiden naisien saatua tietää Hypsipylen säästäneen isänsä, he karkottivat tämän poikineen saarelta. Merirosvot ottivat hänet vangikseen ja myivät hänet Lykurgokselle, Nemean kuninkaalle, joka asetti hänen tehtäväkseen nuoren kruununprinssi Ofelteen kasvattamisen.


title: Hypsipyle

text: Kun seitsemän Thebaa vastaan marssinutta sotapäällikköä kulki Nemean läpi, kysyivät he Hypsipyleltä lähteen sijaintia. Hypsipyle jätti Ofelteen maahan ja lähti näyttämään lähimmän kaivon, mutta tämän aikana paikalle saapunut käärme kuristi pojan kuoliaaksi. Lykurgoksen aiottua surmata lapsensa hoitajan kostoksi Adrastos pelasti Hypsipylen hengen.


title: Treski

text: Treski on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan.


title: Treski

text: Kylä sijaitsee 39 metrin korkeudella merenpinnasta. Linnuntietä Treskistä on matkaa Suur-Treskiin noin 0,7 kilometriä, Soeen n. 2,5 km, Õrsavaan n. 2,9 km, Värskan kunnan keskukseen n. 3,6 km, Tonjaan n. 5,1 km, Kremessovaan n. 6,3 km ja Mikitamäeen n. 7 km.


title: Treski

text: Ensimmäinen maininta kylästä on vuodelta 1652. Tuolloin kylä tunnettiin nimellä "Trostka". Kylän nykyinen nimi on ilmeisesti johtunut ruokoa tarkoittavasta sanasta "trostnik", sillä kylässä käytettiin ruokoa oljen sijasta kattomateriaalina.


title: Treski

text: Kylä on vuosina 1908–1984 eläneen lauluemo Akuliina Pihlan kotipaikka. Pihlan tytär Aino Närap seuraa nykyisin äitinsä jälkiä kansanlaulajana. Treskissä on tapana juhlia juhannusta juhannusnuotiolla.


title: Birkirkara FC

text: Birkirkara FC on jalkapalloseura Maltan Birkirkarasta. Se pelaa maansa korkeimmalla sarjatasolla Maltan Valioliigassa. Joukkue perustettiin vuonna 1950, ja se on voittanut kaksi liigamestaruutta.


title: Frederick True

text: Frederick William True (8. kesäkuuta 1858 Middletown, Connecticut – 25. heinäkuuta 1914) oli yhdysvaltalainen biologi ja vuodesta 1878 vuoteen 1897 biologian osaston ylimmäinen kuraattori Yhdysvaltain kansallismuseossa, joka nykyään kuuluu Smithsonian-instituuttiin.


title: Frederick True

text: True valmistui New Yorkin yliopistosta vuonna 1878 luonnontieteiden kandidaattina. Hänen erityisalaansa olivat valaat, joista Truen valas on nimetty hänen mukaansa. Vuodesta 1881 kuolemaansa asti hänet liitettiin läheisesti Smithsonian-instituuttiin.


title: Valjala

text: Valjala on pienkauppala (alevik) ja entinen kunta Saarenmaalla, Virossa. Valjala liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala.


title: Valjala

text: Pinta-alaa kunnalla oli 180,02 neliökilometriä ja asukkaita siellä oli 1 416 (1.1.2010).


title: Valjala

text: Ennen toista maailmansotaa Valjalassa asui yli 3 900 ihmistä. Kunnan korkein piste sijaitsi 10,5 metriä merenpinnan yläpuolella. Valjalan kunnanjohtajana toimi Kaido Kaasik ja kunnan keskus oli nimeltään Valjala.


title: Valjala

text: Valjalan naapurikunnat olivat Pihtla lännessä, Leisi pohjoisessa, Orissaare koillisessa ja Laimjala idässä. Kaakossa ja etelässä kunta rajautui Itämereen. Kunnan alueella virtaavat joet olivat Lõve jõgi, Maadevahe ja Võhkse.


title: Valjala

text: Kunnassa toimi Valjala Põhikool -koulu sekä Valjala Lasteaed -päiväkoti. Vuosina 1240–1270 rakennettu Valjalan kirkko on luultavasti Viron vanhin maaseudulle rakennettu kirkko.


title: Valjala

text:
Kunnassa oli yksi pienkauppala ("alevik") ja 32 kylää ():
Ariste, Jursi, Jõelepa, Jööri, Kalju, Kallemäe, Kalli, Kogula, Koksi, Kuiste, Kungla, Kõnnu, Kõriska, Lööne, Männiku, Nurme, Oessaare, Põlluküla, Rahu, Rannaküla, Röösa, Sakla, Siiksaare, Turja, Tõnija, Undimäe, Valjala, Vanalõve, Veeriku, Vilidu, Võrsna, Väkra ja Väljaküla.


title: Valjala

text: Vuonna 2011 Valjalan kunnassa oli 1 176 asukasta, joista 1 164 (99,0 %) oli virolaisia, 3 (0,3 %) venäläisiä ja 9 (0,8 %) muita kansallisuuksia.


title: Immediate Response 2008

text: Immediate Response 2008 oli United States European Commandin tuella Georgiassa 1.7.-31.7.2008 järjestetty prikaatitason komentopaikkaharjoitus (CPX). Harjoituksen ilmoitettuna tarkoituksena oli valmistaa georgialaisia joukkoja kaupunkisotaan Irakissa.


title: Immediate Response 2008

text: Harjoitus tapahtui pääasiassa Vazianin sotilasalueella, ja siihen osallistui mm. maahanlaskujoukkoja Southern European Task Forcesta Vincenzasta sekä 21th Theater Sustainment Command Kaiserslauternista kuin myös Yhdysvaltain merijalkaväen 25. prikaatin 3. pataljoona reserviyksikkö Ohiosta. Harjoituksen jäljiltä elokuuksi jäi Georgiaan vielä 127 sotilasneuvonantajaa.


title: Immediate Response 2008

text: Harjoitukseen osallistui kaiken kaikkiaan 1 630 sotilasta, joista 1 000 Yhdysvalloista. Ukraina, Azerbaidžan ja Armenia lähettivät paikalle kymmenen sotilashenkilöä kukin.


title: Immediate Response 2008

text: Venäjän federaatio piti samoihin aikoihin Kaukasuksen raja 2008 -sotaharjoituksen, joka suoritettiin 6 000 sotilaan voimalla varustuksena noin 250 panssarivaunua, miehistönkuljetusvaunua, telatykkiä sekä enemmän kuin 30 sotilaslentokoneen ja helikopterin voimalla.


title: FM2000

text: FM2000 (oik. Fucking Millenium 2000) on metallia esittävä yhtye, joka on kotoisin Pieksämäeltä. Yhtyeen perustivat vuonna 1999 Kosmo (rummut), Rota (kitara) ja Sebü (laulu ja basso). Aluksi yhtye esiintyi englanniksi soittaen lähinnä cover-kappaleita. Kielen suomeksi vaihtamisen, Vepan (kitara) yhtyeeseen liittymisen ja erilaisten kokeilujen jälkeen yhtye löysi itseään tyydyttävän musiikkityylin. Yhtyeen musiikkityyliä kuvaillaan sekoitukseksi metallia, punkkia, humppaa sekä etnistä musiikkia.


title: FM2000

text:
Yhtyeen musiikillista tyyliä on verrattu System of a Downiin, minkä yhtye myös itse on maininnut suureksi vaikuttajakseen.
Yhtye voitti Vuoden tulokas -palkinnon Finnish Metal Awardseissa vuonna 2010.


title: Karl Richter

text: Karl Richter (15. lokakuuta 1926, Plauen – 15. helmikuuta 1981) oli saksalainen kapellimestari, urkuri ja cembalisti. Hän opiskeli ensin Dresdenissä ja sen jälkeen Leipzigissa, josta valmistui 1949. Samana vuonna hänestä tuli urkuri Leipzigin Tuomaskirkkoon, jonka musiikista Johann Sebastian Bach omana aikanaan vastasi Tuomaskanttorin virassa.


title: Karl Richter

text: Vuonna 1951 Richter muutti Müncheniin, jossa opetti konservatoriossa ja palveli Pyhän Markuksen kirkon kanttorina ja urkurina. Hän myös johti 1954 aloittanutta Münchenin Bach-kuoroa ja Münchenin Bach-orkesteria. 1960- ja 1970-luvuilla hän levytti ahkerasti ja teki kiertueita muun muassa Japanissa, Yhdysvalloissa ja Neuvostoliitossa.


title: Karl Richter

text: Vuonna 1971 Richter sai sydänkohtauksen ja 1970-luvun puolivälistä hänellä oli kasvavia ongelmia näön kanssa. Hänellä oli hyvä muisti ja hän alkoi painaa mieleensä niin monta teosta kuin ehtisi ennen näkönsä lopullista menettämistä. Silmäleikkaus kuitenkin pelasti hänen näkönsä.


title: Karl Richter

text: Vuonna 1981 Richter sai kohtalokkaan sydänkohtauksen Müncheniläisessä hotellissa ja haudattiin kahdeksan päivää myöhemmin Enzenbühlin hautausmaalle.


title: Zab Judah

text: Zabdiel (Zab) Judah (s. 27. lokakuuta 1977 Brooklyn) on yhdysvaltalainen ammattilaisnyrkkeilijä. Hän on entinen ammattilaisten IBF- ja WBO liittojen ylemmän kevytsarjan maailmanmestari ja välisarjan maailmanmestari.


title: Zab Judah

text: Judah aloitti nyrkkeilyn harrastamisen 6-vuotiaana. Hänen isänsä ja valmentajansa Yoel Judah on kuusinkertainen potkunyrkkeilyn maailmanmestari. Amatööriurallaan Judah saavutti kaikkiaan 110 voittoa ja kärsi viisi tappiota. Hän voitti urallaan kaksi Yhdysvaltain mestaruutta, kolmesti New Yorkin osavaltion "Golden Gloves" -mestaruuden ja vuoden 1996 "Police Athletic Leaguen" mestaruuden. Judah ei päässyt edustamaan maataan 1996 Atlantan olympialaisiin hävittyään Yhdysvaltain karsintaturnauksen loppuottelussa David Diazille, jonka hän oli aiemmin samana vuonna voittanut PAL:n mestaruuskilpailuissa.


title: Zab Judah

text: Olympiapaikan mentyä sivu suun tuolloin 18 vuoden ikäinen Judah päätti ryhtyä ammattilaiseksi. Ammattilaisdebyytissään 20. syyskuuta 1996 Judah voitti Michael Johnsonin toisen erän teknisellä tyrmäyksellä. Myös hänen viisi seuraavaa otteluaan päättyivät voittoihin ennen täyttä aikaa, kolme ensimmäisessä erässä.


title: Zab Judah

text: Tammikuussa 1999 Judah sai nimiinsä IBF-liiton ylemmän kevytsarjan väliaikaismestaruuden tyrmättyään vastustajansa Wilfredo Negronin neljännessä erässä. Seuraavan vuoden helmikuussa hän kohtasi eteläafrikkalaisen Jan Bergmanin ottelussa Terron Millettin jäljiltä avoimena olleesta IBF:n ylemmän kevytsarjan mestaruudesta. Heti avauserässä hän käytti Bergmania kahdesti kanveesissa. Seuraavassa erässä Judah kuitenkin kävi itse kanveesissa, mutta lopulta ottelu sai päätöksensä neljännessä erässä Judahin tyrmättyä vastustajansa. Puolustettuaan mestaruuttaan Junior Witteriä, Millettiä, Hector Quirozia, Reggie Greeniä ja Allan Vesteriä vastaan Judah kohtasi 3. marraskuuta 2001 australialaisen Kostya Tszyun ottelussa, jossa panoksena oli IBF-vyön lisäksi WBA- ja WBC-liittojen mestaruus. Judah vei nimiinsä avauserän, mutta toisessa erässä hallinta siirtyi Tszyulle, ja kun erää oli jäljellä kymmenen sekuntia upotti Tszyu oikean käden suoransa suoraan Judahin leukaan. Judah ei enää kyennyt pysymään pystyssä ja tuomari keskeytti ottelun Tszyun voitoksi teknisellä tyrmäyksellä.


title: Zab Judah

text: Judah pääsi kuitenkin iskemään uudelleen MM-tittelistä jo seuraavan vuoden heinäkuussa. Vastassa oli DeMarcus Corley ja panoksena WBO-liiton ylemmän kevytsarjan maailmanmestaruusvyö. Las Vegasin Orleans Hotel & Casinolla käyty ottelu kesti täydet 12 erää ja voitto tuomittiin lopulta Judahille tuomareitten hajaäänipäätöksellä. Ensimmäisen kerran hän puolusti mestaruuttaan joulukuussa ensimmäisen erän tyrmäyksellä Jaime Rangelista.


title: Zab Judah

text: Rangel-tyrmäyksen jälkeen Judah siirtyi painoluokkaa ylemmäs välisarjaan, missä hän ensimmäisessä ottelussaan pääsi iskemään WBC-, WBA- ja IBF-liittojen maailmanmestaruudesta Cory Spinksiä vastaan. 12. huhtikuuta 2004 Las Vegasin Mandalay Bay Resort & Casinolla käydystä ottelusta muodostui hyvin tasainen ja ottelijat vuoron perään hallitsivat kamppailua, mutta lopulta viimeisen erän päätteeksi Spinks julistettiin voittajaksi kaikin tuomariäänin. Tappiostaan huolimatta ensi kertaa välisarjassa otellut Judah oli vakuuttanut asiantuntijat kyvyistään. Voitettuaan Rafael Pinedan WBO:n intercontinental-titteliottelussa ja puolustettuaan vyötään ensimmäisen erän tyrmäyksellä Wayne Martellia vastaan, sai Judah revanssin Spinksistä. Uusintakohtaaminen käytiin 5. helmikuuta 2004 New Yorkin Madison Square Gardenilla. Alussa Spinks hallitsi ottelua napakoilla iskuillaan ja ketterällä liikkumisellaan, mutta Judah kykeni puolustautumaan hyvin. Ottelun edettyä yli puolen välin Judah sai pari kunnon iskua perille, mutta Spinks pysyi pystyssä. Yhdeksännessä erässä Judah löi onnistuneen oikean käden koukun kohti Spinksiä, mikä sai tämän hoipertelemaan. Judah ei viitsinyt enempää lyödä vastustajaansa ja laski kätensä sivuille, ja pian tuomari ymmärsi keskeyttää ottelun ja julistaa Judahin voittajaksi teknisellä tyrmäyksellä. Judah puolusti kolmoismestaruuttaan toukokuussa IBF:n pakollista ykköshaastajaa Cosme Riveraa vastaan lyötyään tämän jo avauserässä kanveesiin kahdesti, ja vielä kerran kolmannessa erässä, minkä jälkeen tuomari keskeytti kamppailun Judahin voitoksi.


title: Zab Judah

text: Seuraavaksi Judah kohtasi tammikuussa 2006 WBC-liiton ykköshaastajan Carlos Baldomirin. Madison Square Gardenissa käydyssä ottelussa Judah otteli ensi kertaa maailmanmestarina kotikaupungissaan. Panoksena olivat WBC:n ja WBA:n tittelit. Baldomir osoittautui hankalammaksi vastustajaksi. Judah johti ottelua pisteillä vielä kuudennessa erässä, mutta Baldomir jatkoi sisukasta taisteluaan ja seitsemännessä erässä sai kunnon iskun perille ja vei erävoiton nimiinsä. Judah menetti terävyytensä ja loppuerien pisteiden ansiosta Baldomir lopulta voitti ottelun kaikin tuomariäänin.


title: Zab Judah

text:
Huhtikuussa Judah menetti myös IBF-vyönsä, kun vastaan asettui voiton kaikin tuomariäänin vienyt Floyd Mayweather Jr. Judah hallitsi ottelua alussa ja Mayweather kävi kanveesissa toisessa erässä, mutta tuomari katsoi tilanteen olleen liukastuminen. Judah turhautui ottelun edetessä Mayweatherin ottaessa hallintaa nimiinsä, ja kymmenennen erän ollessa lopuillaan väsynyt Judah tempaisi Mayweatheria vyön alle ja heti perään takaraivoon, minkä seurauksena Mayweatherin setä ja valmentaja Roger Mayweather nousi hermostuneena kehään ja yritti kuristaa Judahia. Saman tien Judahin isä ja valmentaja Yoel kapusi myös kehään ja mellakka oli valmis. Judah tuomittiin sittemmin 250 000 dollarin sakkoihin ja menettämään lisenssinsä vuoden ajaksi.
Saatuaan lisenssinsä takaisin Judah pääsi kesäkuussa 2007 iskemään Miguel Cottoa vastaan WBA:n maailmanmestaruudesta, mutta kärsi tappion 11. erässä teknisellä tyrmäyksellä. Ottelun alkuerissä Cotto oli vaikeuksissa ja löi Judahia kahdesti vyön alle, mutta ajan mittaan totuttautui tämän vasemman käden tyyliin ja sai ottelun hallinnan itselleen. Judah kärsi haavasta silmäkulmassaan ja lopulta 11. erän alussa Cotto viimeisteli voittonsa nopealla oikea-vasen-lyöntiyhdistelmällä, minkä johdosta tuomari keskeytti ottelun ja julisti Cotton voittajaksi teknisellä tyrmäyksellä. Syyskuussa Judah saavutti pistevoiton Edwin Vazquezista ja marraskuussa voitti tuntemattoman IBC-liiton mestaruuden nimiinsä ottelussa Ryan Davisia vastaan. Vuoden 2008 elokuussa Judah pääsi vielä iskemään avoimena olleesta IBF-liiton maailmanmestaruudesta Joshua Clotteya vastaan. Ottelu jouduttiin keskeyttämään yhdeksännessä erässä Judahin loukattua silmäänsä ja Clottey julistettiin voittajaksi pistekorttien perusteella.


title: Helmut Walcha

text: Arthur Emil Helmut Walcha (27. lokakuuta 1907 Leipzig, Saksa – 11. elokuuta 1991 Frankfurt, Saksa) oli sokea saksalainen urkuri, joka erikoistui hollantilaisiin ja saksalaisiin barokin ajan säveltäjiin. Erityisen tunnetuksi on tullut hänen kokonaislevytyksensä Johann Sebastian Bachin urkuteoksista.


title: Lauritz Melchior

text: Lauritz Melchior (20. maaliskuuta 1890 – 18. maaliskuuta 1973) oli tanskalainen oopperalaulaja, joka myöhemmin asettui Yhdysvaltoihin. Hän oli tunnetuin Wagner -tenori 1920-luvulta 1940-luvulle ja on vakiinnuttanut asemansa niin sanotun sankaritenorin tyypin edustajana.


title: Lauritz Melchior

text: Hän aloitti lauluopintonsa vuonna 1908 Kööpenhaminassa ja lauloi debyyttinsä vuonna 1913. Alkaen 1920-luvulta Melchior esiintyi muun muassa New Yorkin Metropolitan-oopperassa, Lontoon Royal Opera Housessa, Buenos Airesissa, San Franciscossa ja Chicagossa. Hän teki lukuisia äänitteitä eri levy-yhtiöille. Lisäksi hän esiintyi viidessä Hollywood-musikaalissa vuosien 1945 ja 1953 välillä. Hän sai Yhdysvaltain kansalaisuuden vuonna 1947.


title: Lauritz Melchior

text: Lauritz Melchior on tanskalais-amerikkalaisen kirjailijan ja elokuvatuottajan Ib Melchiorin isä.


title: Sigiswald Kuijken

text: Sigiswald Kuijken (s. 16. helmikuuta 1944) on belgialainen viulisti, alttoviulisti ja kapellimestari, joka tunnetaan alkuperäissoittimien suosijana.


title: Sigiswald Kuijken

text: Hän ja hänen kaksi veljeään ovat perustaneet Kuijken-kvartetin. Barthold Kuijken on huilisti ja Wieland Kuijken sellisti ja gambisti. He ovat tehneet yhteistyötä muun muassa Gustav Leonhardtin kanssa.


title: Kaukasuksen raja 2008

text: Kaukasuksen raja 2008 () oli Venäjän 58. yleisjoukkojen armeijan 27. kesäkuuta alkaen pitämä 6 000 sotilaan sotaharjoitus Pohjois-Kaukasian sotilaspiirissä. Harjoitukseen osallistui myös yli 30 panssarivaunua, miltei 190 miehistönkuljetusvaunua ja yli 30 telatykkiä sekä miltei 20 sotilaskuljetuskonetta ja taistelulentokonetta sekä yli 10 helikopteria.


title: Kaukasuksen raja 2008

text: Harjoitus järjestettiin Krasnodarin aluepiirin, Stavropolin aluepiirin, Ingušetian ja Pohjois-Ossetia-Alanian alueella. Harjoituksen ilmoitettuna tarkoituksena oli torjua Kaukasiassa esiintyvää terrorismia ja turvata Venäjän federaation eteläraja. Harjoitusalueen eteläosasta Pohjois-Ossetia-Alaniata Tskhinvaliin oli noin 50 kilometrin matka. Toisten lähteiden mukaan harjoituksiin osallistuneet komentajat olivat maininneet, että järjestettyjen harjoitusten tarkoituksena oli valmistautua rientämään Etelä-Ossetiaan venäläisten rauhanturvaajien avuksi (Georgian hyökkäyksen sattuessa).


title: Kaukasuksen raja 2008

text: Harjoituksen avasi Venäjän federaation puolustusministeri allekirjoittamalla sotaharjoitussuunnitelman.


title: Kaukasuksen raja 2008

text: Harjoituksessa käytettiin samankaltaista kalustoa kuin Etelä-Ossetiasta käydyissä taisteluissa vajaata kuukautta myöhemmin elokuussa 2008. Georgian vastaava terrorismin torjuntaan vastaan ilmoitettu sotaharjoitus oli samaan aikaan pidetty Immediate Response 2008.


title: Kaukasuksen raja 2008

text: Harjoitusten aikana heinäkuussa Venäjän federaation puolustusministeriö siirsi Etelä-Ossetian armeijan käyttöön sen jo hallussa pitämän helikopterin täydennykseksi kaksi hävittäjää. Toimella oli Venäjän federaation ulkoasiainministeriön edustajan mukaan tarkoitus rauhoittaa Tbilisin kuumapäitä.


title: Jelena Zamolodtšikova

text: Jelena Mihailovna Zamolodtšikova (, s. 19. syyskuuta 1982 Moskova) on venäläinen telinevoimistelija, olympiavoittaja, maailman- ja Euroopan mestari.


title: Jelena Zamolodtšikova

text: Zamolodtšikovan ensimmäiset kansainväliset arvokilpailut olivat 1998 EM-kisat, missä hän oli mukana voittamassa joukkuekilpailun hopeaa maansa joukkueessa. Vuotta myöhemmin Tianjinin MM-kisoissa hän saavutti kultaa hypystä, hopeaa joukkuekilpailusta ja pronssia moniottelusta. Vuonna 2000 toukokuisissa Pariisin EM-kisoissa Zamolodtšikova voitti joukkuekilpailusta kultaa ja saavutti lisäksi hopeaa hypystä ja moniottelussa sekä pronssia puomilta huolimatta siitä, että hänen isänsä oli kuollut vain päivää ennen kisojen alkua. Myöhemmin samana vuonna Sydneyn olympialaisissa Zamolodtšikova saavutti kultaa hypystä ja permannolta sekä hopeaa joukkuekilpailusta. Moniottelussa hän sijoittui kuudenneksi. Hän oli koko kisojen ainoa kaksi kultaa voittanut voimistelija. Vuoden 2000 maailmancupin finaalissa Glasgow'ssa Zamolodtšikova saavutti kultaa hypystä ja hopeaa permannolta.


title: Jelena Zamolodtšikova

text: Gentin MM-kisoissa vuonna 2001 Zamolodtšikova oli mukana Venäjän hopeaa saavuttaneessa joukkueessa. 2002 EM-kisoissa hän voitti joukkuekilpailusta kultaa ja sijoittui hypyssä neljänneksi. Samana vuonna Debrecenin MM-kisoissa hän voitti hypystä kultaa. Maailmancupin finaalissa Stuttgartissa hän saavutti hopeaa puomilta ja puomilta, sijoittui neljänneksi nojapuolla ja viidenneksi permannolla. 2003 MM-kisoissa Anaheimissa Zamolodtšikova saavutti hypystä hopeaa ja oli mukana Venäjän kuudenneksi sijoittuneessa joukkuekilpailun joukkueessa. Samana vuonna hän saavutti maailmancupin kilpailuista kaksi voittoa ja kaksi kakkossijaa.


title: Jelena Zamolodtšikova

text: 2004 EM-kisoissa Amsterdamissa Zamolodtšikova saavutti hopeaa hypystä ja pronssia joukkuekilpailusta ja moniottelusta. Puomilla hän oli seitsemäs. Myöhemmin samana vuonna Ateenan olympialaisissa hän oli mukana Venäjän pronssille sijoittuneessa joukkuekilpailun joukkueessa. Henkilökohtaisissa kilpailuissa hän sijoittui hypyssä neljänneksi ja moniottelussa sijalle 20. Kauden aikana Zamolodtšikova kilpaili ahkerasti maailmancupin kilpailuissa, joista hän saavutti hypystä voiton Glasgow'ssa ja hopeaa Stuttgartista. 2005 EM-kisoissa Debrecenissä Zamolodtšikova sijoittui permannolla kahdeksanneksi. Moniottelussa hän jäi kauas finaalipaikasta. Melbournen MM-kisoissa hän pääsi loppukilpailuun hypyssä ja permannolla, joissa sijoittui lopputuloksissa neljänneksi, sekä moniottelussa, jossa oli lopulta sijalla 16.


title: Jelena Zamolodtšikova

text: 2006 MM-kisoista Århusista Zamolodtšikova saavutti uransa toistaiseksi viimeisen arvokisamitalin, joukkuekilpailun pronssin. Myös hypyssä hän selviytyi loppukilpailuun, missä sijoittui kuudenneksi. Samana vuonna Glasgow'n maailmancupin kilpailussa hän saavutti hopeaa permannolta ja hypystä, ja maailmancupin finaalissa Sao Paulossa hän saavutti hypystä pronssia. Viimeisimmissä arvokisoissaan Stuttgartin MM-kisoissa 2007 Zamolodtšikova pääsi ainoastaan hypyssä loppukilpailuun, missä sijoittui kahdeksanneksi. Kahdeksannen sijan hän saavutti myös Venäjän joukkuekilpailun joukkueessa.


title: Holmogory

text:
Holmogory () on kylä Arkangelin alueella Pohjois-Venäjällä. Se sijaitsee Vienanjoen rannalla 75 kilometriä Arkangelista kaakkoon. Kylä on Holmogoryn piirin keskus. Asukkaita kylässä oli 4 150 henkeä (vuonna 2010) ja koko kunnallispiirissä 25 061.
"Kolmogory"-nimellä 1300-luvulta lähtien tunnettu kylä oli novgorodilaisten pohjoisen kaupan tukikohta. Kielentutkijoiden mukaan nimitys juontuu itämerensuomalaisista sanoista "kalma" ja "kari". 1400–1500-luvulla Kolmogory oli huomattava kauppa- ja hallintokeskus, jonka kautta englantilainen Moskovan kauppakomppania kävi kauppaa Venäjän kanssa vuodesta 1554. Puolalaiset ja ruotsalaiset joukot piirittivät sen linnoitusta vuonna 1613. Kylän nykyinen nimi Holmogory vakiintui käyttöön vuodesta 1692 lähtien.


title: Holmogory

text: Arkangelin kaupungin perustamisen jälkeen Holmogory menetti kaupallisen ja hallinnollisen merkityksensä; vuonna 1702 Vienanjoen valuma-alueen käsittävän "Vienajoen maan" hallintokeskus siirrettiin Holmgorysta Arkangeliin, joka vielä perustamisvaiheessaan oli kantanut nimeä Uusi Holmgory. Vuonna 1707 Holmgorystä tuli Arkangelin esikaupunki ja vuonna 1784 Arkangelin lääniin kuuluneen kihlakunnan keskus. Kaupungin statuksen Holmogory menetti vuonna 1925.


title: Holmogory

text: Seutu on tunnettu 1700–1800-luvulla kehitetystä Holmogoryn karjarodusta sekä taidokkaista luukäsitöistään. Nykyään kylässä on karjatalouteen keskittynyt maatalousyritys, meijeri, metsäteollisuuspiiri ja karjanhoito-oppilaitos.


title: Holmogory

text: Nähtävyyksiä ovat vuosina 1683–1691 rakennettu Kristuksen kirkastumisen katedraali ja arkkipiispan talo (1688–1689). Holmogoryn lähellä Mišaninskajan kylässä (nykyään Lomonosovo) on syntynyt venäläinen tiedemies Mihail Lomonosov.


title: Hilary Mason

text: Hilary Mason (4. syyskuuta 1917 – 5. syyskuuta 2006) oli brittiläinen näyttelijä. Hän syntyi Lontoossa ja opiskeli London School of Dramatic Artissa. Hänet muistetaan kansainvälisesti varsinkin Heatherin roolista Nicolas Roegin elokuvassa "Kauhunkierre" (1973).


title: Hilary Mason

text: Mason oli myös aktiivinen televisioesiintyjä.


title: Danny John-Jules

text: Daniel "Danny" John-Jules (s. 16. syyskuuta 1960 Lontoo) on brittiläinen näyttelijä, joka tunnetaan varsinkin rooleistaan televisiosarjoissa "Red Dwarf" ja "Murha paratiisissa". Sen lisäksi hän on esiintynyt muun muassa televisiosarjassa "Maid Marian and her Merry Men". Hänet tunnetaan myös elokuvista ja teatterista.


title: Danny John-Jules

text: John-Jules on paitsi näyttelijä, myös osaava tanssija ja laulaja. Hänet pidätettiin helmikuussa 2008 samuraimiekalla uhkailusta epäiltynä.